title: Bjørn Schouw Nielsen

text: Nielsen vapautui vankilasta vuonna 1967. Vapautumisensa jälkeen hän harjoitti hypnoosia praktiikassaan ja kirjoitti kirjan hypnoosista, vaikka Hypnoosimurhien tutkinassa kielsi tuntevansa aihetta. Bjørn Schouw Nielsen teki itsemurhan syankaliumilla vuonna 1974.


title: Bjørn Schouw Nielsen

text: Hypnoosimurhista on tekeillä Arto Halosen ohjaama elokuva The Guardian Angel, joka ilmestyy vuonna 2018. Bjørn Schouw Nielseniä esittää yhdysvaltalainen näyttelijä Josh Lucas. Rikostutkija Roland Olseniin pohjautuvaa hahmoa, Anders Olsenia näyttelee Pilou Asbæk ja Palle Hardrupia näyttelee Cyron Melville. Näyttelijäkaartiin kuuluu myös Rade Serbedzija sekä suomalaiset Sara Soulié, Pamela Tola ja Mikko Nousiainen.


title: Elokuvavuosi 2018

text: Elokuvavuosi 2018 käsittelee vuoden 2018 aikana ensi-iltaan tulleita elokuvia ja elokuvamaailman merkittäviä tapahtumia.


title: Sonia Robertson

text: Sonia Robertson (o.s. Chick, s. 2. kesäkuuta 1947 Burnham Market, Norfolk, Yhdistynyt kuningaskunta) on zimbabwelainen kilpauransa päättänyt maahockeypelaaja ja olympiavoittaja.


title: Sonia Robertson

text: Robertson pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi yhdessä ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: Sonia Robertson

text: Robertsonin kaksoissisko Sandra Chick pelasi myös samassa Moskovan-olympiajoukkueessa.


title: Jeremiah Ani

text: Jeremiah Ani (s. 12. helmikuuta 1985 Kaduna, Nigeria) on nigerialainen jalkapalloilija. Pelipaikaltaan hän on hyökkääjä.


title: Jeremiah Ani

text: Ani pelasi kaudella 2007–2008 neljä Primeira Ligan ottelua Estrela da Amadorassa. Kaudella 2009 hän edusti RoPS:ia kuudessa Veikkausliigan ottelussa, joissa teki kaksi maalia. Molemmat maalinsa hän teki toisessa liigaottelussaan 23. elokuuta, kun RoPS hävisi kotonaan VPS:lle 2–3. Kaudella 2010–2011 Ani pelasi yhden Englannin kakkosliigan ottelun Rotherham Unitedissa ja viisi ottelua Kyproksen liigaa APOP Kinyrasissa. Vuosina 2011–2014 Ani pelasi Maltan Valioliigaa Sliema Wanderersissa ja Naxxar Lionsissa.


title: Jeremiah Ani

text: Ani on pelannut Nigerian alle 17- ja alle 23-vuotiaiden maajoukkueissa.


title: Arlene Boxall

text: Arlene Boxall (s. 9. lokakuuta 1961) on zimbabwelainen kilpauransa päättänyt maahockeypelaaja ja olympiavoittaja.


title: Arlene Boxall

text: Boxall kuului Zimbabwen olympiakultaa voittaneeseen naisten maajoukkueeseen Moskovassa 1980, missä naisten maahockeyturnaus kuului ensimmäisen kerran olympiaohjelmaan. Olympialaisten aikaan vasta 18-vuotias Boxall oli Zimbabwen varamaalivahti eikä pelannut turnauksen aikana mutta sai myös kultamitalin. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: Sabará

text: Sabará on kunta Minas Geraisin osavaltiossa Brasiliassa.


title: Fibonaccin kertoma

text: " Fibonaccin kertoma" on kertoma, jossa kerrotaan keskenään Fibonaccin lukujonon lukuja. Tätä merkitään formula_1 ja määritellään seuraavasti: formula_2, missä formula_3 on Fibonaccin lukujonon k:s. luku. Ensimmäiset Fibonaccin kertoman arvot ovat 1, 1, 2, 6, 30, 240, 3 120, 65 520.


title: Fibonaccin kertoma

text: On olemassa alkulukuja, jotka ovat muotoa formula_4. Muotoa formula_5 on alkuluku Fibonaccin kertoman arvoilla 1, 2, 3, 4, 5, 6, 7, 8, 22 ja 28. Vastaavasti muotoa formula_6 on alkuluku Fibonaccin kertoman arvoilla 4, 5, 6, 7, 8, 14 ja 15. Nämä ovat ainoat tätä muotoa olevat alkuluvut Fibonaccin kertoman arvoilla, jotka ovat pienempiä kuin 500.


title: Lohtu

text: Lohtu voi tarkoittaa ainakin seuraavia:


title: Roland Olsen

text: Axel Roland Holmquist Olsen (4. maaliskuuta 1903 Frederiksberg – 5. toukokuuta 1972 Kööpenhamina) oli kööpenhaminalainen rikostutkija, joka oli päävastuussa Tanskassa vuonna 1951 tapahtuneiden Hypnoosimurhien tutkinnasta. Hypnoosimurhat olivat rikos, jossa Palle Hardrup ampui kaksi pankin työntekijää yrittäessään ryöstää pankkia. Hänet tuomittiin vankimielisairaalaan istumaan tuomiotaan. Myös Hardrupin entinen sellitoveri Bjørn Schouw Nielsen tuomittiin Tanskan korkeimman oikeuden päätöksellä, sillä korkein oikeus katsoi, että hän oli hypnotisoinut Hardrupin tekemään rikokset.


title: Roland Olsen

text: Roland Olsen syntyi 4. maaliskuuta 1903 Frederiksbergissä, Tanskassa Ole ja Vilhelmine Olsenille. Kansakoulun jälkeen 15-vuotias Roland Olsen lähti poliisikouluun, joka jäi kuitenkin kesken hänen lähdettyä suorittamaan asepalvelustaan merivoimiin. Hän työskenteli merivoimissa vuosina 1919-1922, ja vuonna 1927 hänet palkattiin poliisiin.


title: Roland Olsen

text: Toisen maailmansodan aikana, natsimiehityksen alla Roland Olsen pakeni Ruotsiin. Sieltä hänet kutsuttiin Englantiin, jossa hänet koulutettiin laskuvarjohyppääjäksi ja myöhemmin kiinnitettiin SHAEFiin poliisiasiantuntijaksi. Olsen palasi Tanskaan 7.5.1945 englantilaisena upseerina ja kenraali Dewingsin esikunnan jäsenenä. Hän alkoi heti tutkimaan poliisityötovereidensa aiempia toimia natsimiehityksen aikana.


title: Roland Olsen

text: Roland Olsenia on kunnioitettu lukuisilla tunnustuksilla, esimerkkeinä toisen maailmansodan aikaisista ansioista myönnetyt kuningas Kristian Kymmenennen kunniamitali ja Iso-Britannian The King’s Medal for Courage in the Cause of Freedom. Churchill-puistossa, Kööpenhaminassa sijaitsee Svend Lindhardtin suunnittelema "Vore faldne"-patsas (suom. "Meidän uhrimme"), joka pystytettiin muistoksi liittoutuneiden joukoissa kaatuneille tanskalaisvapaaehtoisille. Patsaan mallina oli Roland Olsen.


title: Roland Olsen

text: Olsen työskenteli myöhemmin PET:n eli Tanskan tiedustelupalvelun alaisten työtehtävien parissa. Kylmän sodan aikaisessa raportissa Olsenista puhutaan merkittävänä tekijänä.


title: Roland Olsen

text: Hypnoosimurhista on tekeillä elokuva, The Guardian Angel. Elokuva ilmestyy vuonna 2018 ja sen ohjaa Arto Halonen. Roland Olsenin perustuvaa hahmoa, Anders Olsenia, näyttelee Pilou Asbæk. Bjørn Schouw Nielseniä näyttelee Josh Lucas ja Palle Hardrupia Cyron Melville. Näyttelijäkaartiin kuuluvat myös suomalaiset Sara Soulié, Pamela Tola sekä Mikko Nousiainen.


title: Roland Olsen

text: Rolan Olsen oli myös urheilija ja edusti Københavns IF-seuraa.


title: Alì Babà (vuoden 1911 elokuva)

text: Alì Babà on vuonna 1911 valmistunut italialainen mykkäelokuva. Enrico Guazzonin ohjaaman lyhyen seikkailuelokuvan pääosia esittävät Emilio Ghione ja Gianna Terribili-Gonzales.


title: Alì Babà (vuoden 1911 elokuva)

text: Abdul el Kassinin rosvot kaapaavat Ali Baban rakastetun Morgianan ja vievät tämän luolaansa. Vanhan kerjäläisnaisen johdattamana Ali löytää luolan ja vapauttaa Morgianan kahleista. He palaavat luolalle sulttaanin ja tämän miesten kanssa, jotka vangitsevat ryövärit.


title: Alì Babà (vuoden 1911 elokuva)

text: "Tuhannen ja yhden yön" tarinaa mukailevan elokuvan on tuottanut roomalainen Cines-yhtiö. Sen aiheessa heijastuu myös Italian–Turkin sodan propagandistinen ilmapiiri. "Alì Babà" oli yksi ensimmäisistä Emilio Ghionen Cinesille tekemistä elokuvista.


title: Alì Babà (vuoden 1911 elokuva)

text: Attraktioelokuvaa edustaviin Pathé Frèresin varhaisiin Ali Baba -elokuviin (1902 ja 1907) verrattuna Cinesin tuotanto perustuu näyttelijöiden esittämään narratiiviin. Vaatimattomuudestaan huolimatta se sai lehdistössä myönteisiä arvioita. Elokuvaa lienee esitetty Suomessa vuodenvaihteessa 1912 nimellä "Ali-Baba ja neljäkymmentä ryöväriä".


title: Alì Babà (vuoden 1911 elokuva)

text: "Alì Babà" on säilynyt Italian kansallisessa elokuva-arkistossa. Alkuperäisestä 358 metrin pituudesta on jäljellä 304 metriä. Elokuva on nähtävissä arkiston mykkäelokuvasivustolla.


title: Ivar Gulin

text: Ivar Adolf Gulin (8. marraskuuta 1857 Hiitola – 19. heinäkuuta 1943 Helsinki) oli suomalainen Venäjän keisarillisen armeijan ja Suomen armeijan kenraalimajuri.


title: Ivar Gulin

text: Gulinin vanhemmat olivat Hiitolan pitäjän kruununnimismies Johan Adolf Gulin ja Evelina Katarina Giös. Hän kävi Haminan kadettikoulun 1870–1877 ja suoritti kameraalitutkinnon 1892.


title: Ivar Gulin

text: Gulin oli Henkivartioväen Ismailovskin rykmentin vänrikkinä 1877 ja hän otti osaa Venäjän-Turkin sotaan 1877–1878, Hänet siirrettiin alikapteenina 1. Uudenmaan suomalaiseen tarkk’ampujapataljoonaan 1880 ja hän oli rintamaosaston adjutanttina Suomen sotilaspiirin viraston Suomen sotaväen esikunnassa 1881–1886 yleten kapteeniksi 1883. Gulin oli sitten 1. Uudenmaan suomalaisen tarkk’ampujapataljoonan 3. komppanian päällikkönä 1886–1895, 8. Viipurin suomalaisen tarkk’ampujapataljoonan taloudenhoitajana, pataljoonan vt. komentajana sekä pataljoonan nuorempana esiupseerina 1895–1896 ja 3. Vaasan suomalaisen tarkk’ampujapataljoonan nuorempana esiupseerina ja pataljoonan taloudenhoitana 1896–1902. Gulin ylennettin everstiluutnantiksi 1896. Hän oli 3. pataljoonan komentajana 89. Belomorskin (Sorokan) jalkaväkirykmentissä Tallinnassa 1902–1904, 89. reservipataljoonan komentajana Novgorodin kuvernementissä 1904–1905, 1. Kronstadtin linnoitusjalkaväkipataljoonan komentajana 1905–1907 ja viimeksi 1. Kronstadtin linnoitusjalkaväkirykmentin komentajana 1907–1908. Gulin erosi Venäjän armeijan palveluksesta kenraalimajuriksi ylennettynä vuonna 1908.


title: Ivar Gulin

text: Siviilissä Gulin toimi Helsingin maistraatin venäjän kielen kääntäjänä 1908–1910 ja Suomen senaatin ylimääräisenä venäjän kielen kääntäjänä 1910–1913. Suomen sisällissodan aikana ja sen jälkeen hän oli huhtikuusta heinäkuuhun 1918 Uudenmaan läänin kuvernöörin edustajana Helsingin kaupungin komendantuurissa. Gulin oli Helsingin suojeluskunnan Old Boys-rykmentin järjestäjänä ja komentajana 1918–1919 sekä sen jälkeen rykmentin kunniakomentajana. Hänet merkittiin kenraalimajurina reservissä Suomen armeijan upseeriluetteloihin helmikuussa 1919 ja hän oli upseeriluettelossa eromisikäänsä saakka vuoteen 1932.


title: Ivar Gulin

text: Gulin oli erikoistehtävissä sotaministeriössä 1919–1920, Helsingin kaupungin hätäaputoimikunnan toimitusjohtajana 1920–1923 ja Helsingin kaupunginkanslian verovalmisteluviraston ylimääräisenä sihteerinä 1923–1926. Hän oli viimeksi välitysliike Holmström & Co:n osakkaana 1926–1930.


title: Ivar Gulin

text: Ivar Gulin oli naimisissa vuodesta 1884 vapaaherratar Berta Matilda von Troilin (1864–1948) kanssa.


title: Steve Gohouri

text: Lohoré Steve Ulrich Gohouri (8. helmikuuta 1981 Treichville, Norsunluurannikko – joulukuussa 2015 Krefeld, Saksa) oli norsunluurannikkolainen jalkapalloilija.


title: Steve Gohouri

text: Gohouri pelasi pääsarjatasolla 24 ottelua Ligat ha’Alissa edustaen Bnei Yehuda Tel Avivia (2000) ja Maccabi Tel Avivia (2012–2013), 70 ottelua Sveitsin Superliigassa edustaen Yverdon-Sportia (2000–2001) ja Young Boysia (2005–2006), 29 ottelua Bundesliigassa edustaen Borussia Mönchengladbachia (2007–2009), 42 ottelua Englannin Valioliigassa edustaen Wigan Athleticia (2010–2012) sekä kaksi ottelua Kreikan Superliigassa edustaen Skoda Xanthia (2013). Yverdon-Sportia ja Borussia Mönchengladbachia Gohouri edusti myös maidensa toiseksi korkeimmilla sarjatasoilla, kuten lisäksi Sveitsin sarjoissa pelannutta liechtensteinilaista Vaduzia. Israelilaisessa Maccabi Tel Avivissa hän voitti uransa ainoan kansallisen mestaruuden kaudella 2012–2013.


title: Steve Gohouri

text: Norsunluurannikon maajoukkueessa Gohouri pelasi 13 ottelua ja teki kolme maalia vuosina 2006–2011. Hän oli mukana AM-kilpailuissa 2008 ja MM-kilpailuissa 2010.


title: Steve Gohouri

text: Gohouri katosi 12. joulukuuta 2015 sen jälkeen, kun hän oli osallistunut Saksan Regionalligassa pelanneen seuransa TSV Steinbachin joulujuhlaan. 31. joulukuuta Gohourin ruumis löydettiin Rein-joesta läheltä Krefeldiä. Ruumiinavauksessa ei ilmennyt merkkejä siitä, että häneen olisi kohdistunut ulkopuolista väkivaltaa.


title: Eilinen on tänään

text: Eilinen on tänään on vuonna 2014 julkaistu eri esittäjistä koottu kokoelma-albumi. Kokoelmalla kuullaan yhtyeiden ennen julkaisemattomia kappaleita, mutta mukana on myös Ypö-Viis laina ""Kaupunki muistaa nuoria"". Albumi julkaistiin CD:nä (Stupido Records) ja vinyylinä (Airiston punk-levyt).


title: Linuxin historia

text: Linuxin historia on Linux-ytimen ja käyttöjärjestelmän syntyyn ja kehitykseen johtaneita tapahtumia, tekoja ja ratkaisuja. Linus Torvalds kehitti Linuxin pohjakoodin muiden ohjelmoijien kanssa 1991-1994. Vuodesta 1992 alkoi syntyä Linux-ydintä ja GNU-ohjelmistoa käyttäviä jakelupaketteja, distroja. Vaikka Linuxin kehitys on ollut ilmaista, Linuxista hyötymään pyrkiviä kaupallisia yrityksiä on toiminut ja toimii. Linux voitti kilpailijansa, koska sen kehitys on ollut joustavaa ja avointa. Vaikka Linux on levinnyt laajalle, se ei ole kyennyt murtamaan Microsoftin Windowsia tavallisessa koti- ja toimistokäytössä.


title: Linuxin historia

text: Erilaiset Unix-pohjaiset käyttöjärjestelmät alkoivat levitä 1970–80-luvulla. Suorituskykynsä ja joustavuutensa ansiosta Unixista tuli pian suosituin käyttöjärjestelmä yliopistojen palvelimilla ja työasemilla. Unixin lähdekoodi oli aluksi kenen tahansa saatavilla ja siihen voitiin tehdä omia parannuksia. Järjestelmän mukana tulleisiin työkaluihin tuskastuneet kehittivät omia työkalujaan, joista parhaat palat koottiin eri yliopistojen jakeluiksi. Kun kaupalliset yritykset tulivat kehitystyöhön mukaan, rajapinnat ja työkalut standardoitiin eikä lähdekoodi ollut enää vapaasti jaossa.


title: Linuxin historia

text:
PC kehittyi yleistyttyään nopeasti. 80-luvun lopulla ilmaantui moniajoon kykenevä 386-prosessori. Näin tuli mahdolliseksi kirjoittaa Unix-tyyppinen käyttöjärjestelmä PC:lle. Professori Andrew Tanenbaum oli kehittänyt 1984-1987 opetustarkoituksiin oman Unix-tyyppisen käyttöjärjestelmänsä, Minixin. Se oli kuitenkin melko epätäydellinen. Mutta
se oli halpa, maksoi alle 70 dollaria. Tanenbaum ei halunnut laajentaa Minixiä sähköpostista tulleiden korjausehdotusten mukana. Tanenbaum ei halunnut suurta, sekavaa koodia opetuskäyttöön.. Niinpä Minixistä ei tullut sitä, mitä Linuxista tuli 1990-luvulla.
Australialainen Bruce Enavs kirjoitti alkuperäiseen 286-minixiin muutoksen, jonka ansiosta se toimi 386-koneessa .


title: Linuxin historia

text:
Tietotekniikan opiskelija Linus Torvalds kiinnostui Unixista ja Minixistä.
Linus huomasi Minixin prosessien järjestelyn tehottomaksi. Linus halusi itselleen hyvän käyttöjärjestelmän. Alussa hän kirjoitti kotitietokoneille jo aiemmin kehittämänsä pääte-emulaattorin pohjalta assembylyä ja C-kielellä pääte-emulaattorin. Linus ei halunnut alussa tehdä kaupallista tai vakavasti otettavaa käyttöjärjestelmää:
kyse oli tietotekniikan opiskelijan harrastuksesta.


title: Linuxin historia

text:
Huhtikuussa 1991 Linus muunsi pääte-emulaattorin moniajosovellukseksi yhdistämällä sen aiempaan koodiin. Tästä Linus laajensi koodiaan muutamassa kuukaudessa käyttöjärjestelmän ytimeksi. Linux käytti Minixiä apuna, hoitamaan ne käyttöjärjestelmän tehtävät, joita ei ollut itse toteuttanut. Mukana ohjelma ei tarvinnut enää pohjakseen Minixiä .
Heinäkuussa 1991 Linux halusi kirjoittaa tekeillä olevansa käyttöjärjestelmän Posix-yhteensopivaksi. Tämä oli askel kohti vakavasti otettavaa systeemiä.


title: Linuxin historia

text:
25. elokuuta 1991 Linus Torvalds laittoi comp.os.minix-uutisryhmään viestin, jossa hän kertoi olevansa tekemässä vapaata käyttöjärjestelmää. Tätä päivämäärää on sittemmin pidetty Linuxin syntymäpäivänä.
Linus kyseli elokuun postauksessa ehdotuksia uusiksi toiminnoiksi . Tässä vaiheessa Linuxissa oli paljon virheitä, se ei tukenut edes levykkeitä.


title: Linuxin historia

text:
Ensimmäinen Linuxin versio, 0.01 ilmestyi syyskuussa .
Linus käytti monia Stallmannin GPL:n alaisia ohjelmia, muttei alussa ottanut GPL lisenssiä . Linus ilmoitti, että tarkoitus oli saada Linux nopeasti käyttöön. Vertailun vuoksi monet muut projektit etenivät hitaammin.


title: Linuxin historia

text:
Vielä Linuxin versio 0.02 lokakuussa 1990 oli epätäydellinen, eikä toiminut ilman Minixiä. Linux tarjosi käyttöjärjestelmän nimeksi nimikettä freiks tai freaks. Mutta funetin ylläpitäjä perusti käyttöalueen Linux.. Linus yllättyi, kun ihmiset alkoivat lähettää hänelle sähköpostia, virheraportteja, muiden ohjelmoijien tekemiä apuohjelmia jne.
Version 0.02 näki 10-20 ohjelmoijaa .
Vuoden 1991 lopussa Linus julkaisi version 0.11. Linus ei uskonut vieläkään Linuxista tulevan Gnu/Hurdin tyyppistä ammattimaista järjestelmää . Mutta Hurdin kehitys takkusi yhä pahasti.


title: Linuxin historia

text:
5. tammikuuta 1992 Linus julkaisi version 0.12. Siihen tuli mukaan virtuaalimuisti . Linus muutti lisenssin GPL:ksi . Linuxin postituslistoilla oli 13. tammikuuta 1992 196 jäsentä .
Linux-ydin oli käytännössä valmis.
Minix ja Linux olivat erillään, ja Tanenbaum piti monoliittista Linuxia vanhentuneena. Linux ei ollut siirrettävä, niin kuin Minix. Linusin mielestä Minixissä oli mokia, ja kaiken lisäksi siitä joutui maksamaan. Linuxin omassa systeemissä oli kaksi levykettä, boot ja root. Järjestelmän käyttö vaati ohjelmoijan taitoja.
Ensimmäinen Linux-jakelu oli Linux 0.12 ytimeen perustuva MCC Interim. Sitten tulivat jakelut TAMU ja MJ. Lopulta tuli SLS ja H.J.Lun kahden levykkeen systeemi. SLS oli laaja jakalu, johon oli siirretty X-ikkunointi ja TCP/IP.
Samana vuonna kaupallinen Yggdrasil julkaisi Linux-työpöytäversion LGX:in. Se oli
ensimmäinen suoraan "livenä" CD-Rom-levyltä toiminut Linux. Yggdrasilin tuotantoversio maksoi 99 dollaria.


title: Linuxin historia

text:
Ian Murdock oli tyytymätön SLS:ään, jonka kehitysmalli oli suljettu. Niinpä Murdock aloitti kehittämään loppuvuonna 1993
Debiania, jonka kehitys tapahtui avoimessa yhteisössä niin kuin Linuxinkin.
GNU:n Stallman rahoitti alussa osin Debianin kehittämistä. Mutta pian syntyi riitoja Linux-väen ja Stallmannin kanssa.


title: Linuxin historia

text: Jo SlS-linux alkoi kaupallistua. Slackware oli jakelu, joka kiihdytti kaupallisen Linux-maailman syntyä.


title: Linuxin historia

text: Linux 1.0 julkaistiin keväällä 1994.


title: Linuxin historia

text:
Yggrdasilin ongelma oli se, että sen mukana myytiin kaupallista Motif-ikkunointijärjestelmää.
Niinpä se maksoi melkein 150 dollaria.
Vuonna 1994 saksalainen Multisoft koetti myydä Flagship-tietokantaa. Multosoftin Max Bolzern siirsi Flagshipin Linuxiin, josta tuli ensimmäinen kaupallinen Linuxiin varta vasten tehty hyötyohjelma.. Näin Blotzern otti alussa Slackwaren kaupalliseen käyttöön.


title: Linuxin historia

text: Vuonna 1993 Marc Ewing alkoi kehittää Red Hatia, koska tarvitsi kunnollista, helppokäyttöistä Linuxia. Red hat pyrki luomaan suhteita avoimen ohjelmiston väkeen. Mutta se myös yritti luoda markkinoita yritysmaailmassa.


title: Linuxin historia

text: Marraskuussa 1994 ilmestyi Red Hat, josta tuli suuri, kaupallinen Linux-jakelu.


title: Linuxin historia

text: 7. maaliskuuta 1992 ilmestyi Linuxin versio 0.95 .


title: Linuxin historia

text: Sittemmin Torvalds johtaa Linux-ytimen kehitystyötä osallistumatta kuitenkaan itse käyttöjärjestelmän levitysversioiden tai niihin sisältyvien muiden ohjelmien kehittämiseen.


title: Linuxin historia

text: Vuonna 1996 ilmestyi yritysmaailmassa Red Hatin kilpailijaksi Caldera.. Novell perusti vuonna 1994 Calderan. Se oli kaupallinen , vaikak sen nimenä oli "OpenLinux".


title: Linuxin historia

text: Alussa Linuxin kanssa kilpaili vuonna 1991 PC-pohjaisen Unix-tyyppisen käyttöjärjestelmän piirissä 386BSD.. Siitä odotettiin PC:lle sopivaa Unixia. Jälkikäteen Linus sanoi, ettei olisi kirjoittanut Linuxia vuotta myöhemmin, jolloin 386BSD:n kehitys oli jo jonkin verran edistynyt. Mutta 386BSD:n kehitystyö oli hidasta. Lisäksi kehittäjä ei halunnut tehdä sitä yhteensopivaa monien laitteiden kanssa. Bill Jolitzin mielestä 386BSD oli tutkimusjärjestelmä, jonka ei tarvinnut toimia kaikkien koneilla. Mutta Linus hyväksyi muutokset Linuxiin.. Kaiken kukkuraksi AT&T uhkasi BSD-Unixin kehittäjiä oikeusjutuilla luvattomasta Unix-koodin käytöstä. Niinpä 386BSD menetti suosiotaan Unixista kiinnostuneiden parissa ja Linusin johtama kehittäjäyhteisö pystyi kiilaamaan 386BSD:n ohi. 386BSD hajosi vuonna 1993 kahteen projektiin, jotka ovat NetBSD ja OpenBSD. Linux toimi alusta asti samalla kiintolevyllä DOS:n ja Windowsin kanssa. Syy tähän oli se, että Linus pelasi DOS:issa pyörivää Prince of persia -peliä, ja ratkaistuaan sen halusi silti jättää sille tilaa .


title: Linuxin historia

text:
Kun lisäksi ilmestyi kolmas BSD, kehitystyö hajaantui pahasti. Mutta Linux-ytimen kehittäjätiimi pysty yhtenäisenä.
Linux kehittyi nopeasti, koska Linux hyväksyi joustavasti ja avoimesti Linuxiin uutta laitteisto- ja ohjelmistotukea. Internet auttoi levittämään Linuxia asiasta kiinnostuneille ohjelmoijille.
386 BSD:n lisäksi oli tekeillä GNU/Hurd. Siinä oli vakavia vikoja.


title: Linuxin historia

text: Vuonna 1992 Orest Zborowski alkoi siirtää X-ikkunointia GNU/Linuxiin .


title: Linuxin historia

text: Amerikkalaisen Richard Stallmanin Free Software Foundation (FSF) taas on työstänyt käyttöjärjestelmän GNU-osia 1980-luvun puolivälistä lähtien. MIT:n tekoälylaboratoriossa työskennelleen Stallmanin päämääränä oli koota kokonainen vapaa käyttöjärjestelmä, jolla hän antoi nimen GNU (, suom. GNU ei ole Unix). GNU-projekti oli käynnistynyt jo 1983 ja sen rakentajat olivat koonneet vapaista GNU-työkaluista ja kirjastoista miltei valmiin käyttöjärjestelmän, ainoastaan käyttöjärjestelmän ydin eli kerneli puuttui. Ydin on välttämätön käyttöjärjestelmän toiminnan kannalta, joten GNU-yhteisö kehitteli omaa Hurd-nimistä ydintä. Ennen tämän valmistumista Linus Torvalds alkoi kehittää omaa ydintään, josta syntyikin Linux. Hurdin kehitys hidastui Linuxin otettua sen paikan.


title: Linuxin historia

text: Stallmanin ideologian taustalla on ohjelmien vapaus. Hän alkoi puhua vapaista ohjelmista, joita kuka tahansa saa vapaasti käyttää, muokata ja levittää, ja kehitti ajatuksensa peruskiveksi GNU GPL -lisenssin. Lisenssi takaa, että kenellä tahansa on oikeus tehdä ohjelmaan muutoksia ja levittää muunneltua versiota haluamallaan tavalla, kunhan samat oikeudet säilyvät myös uudessa versiossa. Ohjelman julkaisun ohessa pitää tarjota saataville myös lähdekoodi, jonka avulla toisten ohjelmoijien on helppo lähteä tekemään muutoksia. Myös Torvalds lisensoi Linux-ytimen GNU GPL -lisenssillä, mikä mahdollistaa sen, että myös kaupallisen yritykset ovat voineet kehittää Linux-jakeluita ja myydä niitä eteenpäin.


title: GP3 Saksan Grand Prix 2011

text: GP3 Saksan Grand Prix 2011 oli GP3-kauden 2011 viides osakilpailu, joka ajettiin 23.–24. heinäkuuta Nürburgringin moottoriradalla Saksassa. Kilpailu ajettiin Formula 1:sten Saksan GP:n ohessa.


title: GP3 Saksan Grand Prix 2011

text: Callum MacLeod teki debyyttinsä Carlin -tallissa korvaten Daniel Moradin.


title: GP3 Saksan Grand Prix 2011

text: Lauantain kilpailun voittoon ajoi Marussia Manor Racing -tallin kuljettaja Rio Haryanto. Sunnuntain kilpailun voitti Lotus ART -tallin Valtteri Bottas.


title: Shane Victor

text: Shane Victor (s. 29. joulukuuta 1988) on eteläafrikkalainen pikajuoksija. Hän oli mukana vuoden 2011 MM-kisoista hopeaa voittaneessa Etelä-Afrikan pitkän viestin joukkueessa. Ennätyksekseen 400 metrillä Victor juoksi ajan 46,13 vuonna 2011.


title: Ofentse Mogawane

text: Ofentse Mogawane (s. 20. helmikuuta 1982) on eteläafrikkalainen pikajuoksija. Hän oli mukana vuoden 2011 MM-kisoista hopeaa voittaneessa Etelä-Afrikan pitkän viestin joukkueessa. Ennätyksikseen Mogawane juoksi 200 metrillä ajan 20,65 vuonna 2011, 300 metrillä ajan 32,51 vuonna 2010 ja 400 metrillä ajan 45,11 vuonna 2006.


title: Tapparan SM-sarjakausi 1956–1957

text: Tappara pelasi kaudella 1956-1957 jääkiekon SM-sarjassa. Lisäksi Tappara osallistui Suomen Cupiin ja kovatasoiseen Hämeen piirisarjaan.


title: Tapparan SM-sarjakausi 1956–1957

text:
Hannu Avola, MV, A-jun.
Markku Pussinen, MV, A-jun.
Matti Haapaniemi, P, ?
Arimo Mäkinen, P, A-jun.
Pekka Lahti, H, A-jun.
Rauno Malm, H, A-jun.


title: Tapparan SM-sarjakausi 1956–1957

text:
Kauko Koiso, MV, ?
Ossi Kauppi, P, Epilän Esa
Kalevi Säger, P, ?
Matti Leiniö, H, ?
Seppo Helen, H, ?
Raimo Lehtonen, H, ?


title: Tapparan SM-sarjakausi 1956–1957

text: Mestaruussarjassa pelasi kymmenen joukkuetta. Joukkueet oli jaettu kahteen eri lohkoon. Länsilohkoon arvottiin Tapparan lisäksi Helsingin Jalkapalloklubi (HJK), Hämeenlinnan Pallokerho (HPK), Karhu-Kissat Helsingistä ja Turun Palloseura (TPS).


title: Tapparan SM-sarjakausi 1956–1957

text:
Lohkoissa pelattiin kaksinkertainen sarja. Lohkojen voittajat pelasivat vastakkain loppuottelussa ja toiseksi tulleet pronssiottelussa.
Lohkojen viimeiset putosivat Suomen sarjaan.


title: Tapparan SM-sarjakausi 1956–1957

text: TPS ja Tappara päätyivät tasapisteisiin ja pienen epätietoisuuden jälkeen joukkueet pelasivat uusintaottelun lohkovoitosta ja finaalipaikasta. TPS oli Urheilupuistossa pelatussa pelissä selvästi parempi numeroin 8-1 ja eteni finaaliin. Tapparan matka vei pronssiotteluihin.


title: Tapparan SM-sarjakausi 1956–1957

text: Tappara kohtasi siis kaksiosaisessa pronssiottelussa Itälohkon kakkoseksi sijoittuneen Hämeenlinnan Tarmon. Tapparalle pronssimitalit yhteismaalein 7-4.


title: Tapparan SM-sarjakausi 1956–1957

text: Tilastoissa ei ole huomioitu uusintaottelun pisteitä.


title: Tapparan SM-sarjakausi 1956–1957

text: O=Ottelut, PO=Pelatut ottelut, MIN=Pelatut minuutit, V/T/H=Voitot/Tasapelit/Häviöt, TO=Torjunnat, PM=Päästetyt maalit, NP=Nollapelit, T-%=Torjunta-%


title: Tapparan SM-sarjakausi 1956–1957

text: Pelatut minuutit epäviralliset. Torjuntoja ei myöskään vielä tilastoitu.


title: Tapparan SM-sarjakausi 1956–1957

text: Tappara osallistui kauden 1956-57 aikana myös jääkiekon Suomen Cupiin. Kaudella 1956-1957 Tappara eteni finaalin asti ja voitti siinä paikallisvastustaja TP-V:n suurinumeroisesti 8-0.Tappara osallistui Hämeen alueen muiden SM-sarjaseurojen tavoin ykkösjoukkuellaan myös SVUL:n Hämeen piirin 1.lk:n piirisarjaan. Tätä sarjaa luonnehdittiinkin 1950-luvulla Suomen kovimmaksi jääkiekkosarjaksi. Kaudella 1956-1957 piirisarja jäi kaiketi kesken.


title: Tapparan SM-sarjakausi 1956–1957

text: Sarjataulukko 11.02.1957, johon on lisätty tulokset otteluista TK-V-Tappara, Ilves-TK-V ja Ilves-TP-V.


title: Tapparan SM-sarjakausi 1956–1957

text: Tapparan ottelut piirisarjassa:


title: Tapparan SM-sarjakausi 1956–1957

text: Piirisarjan muut ottelut:


title: Tapparan SM-sarjakausi 1956–1957

text: Koulukadulle avattu tekojäärata pidensi sarja- ja jääharjoituskautta. Mestaruussarjan, cupin ja piirinsarjan lisäksi Tappara pelasi ennen sarjakauden alkua kuusi täysimittaista harjoitusottelua sekä kaksi pikapeliä. Lisäksi sarjakauden päättymisen jälkeen kohdattiin vielä paikallisvastus Ilves.


title: Tapparan SM-sarjakausi 1956–1957

text: Koulukadun tekojääradan avajaisturnaus. Ottelut pelattiin 2*15 min pikapeleinä.


title: Tapparan SM-sarjakausi 1956–1957

text:
Muut ottelut:
TK-V - Ilves 1-2 (0-1, 1-1)


title: Tapparan SM-sarjakausi 1956–1957

text: Tappara voitti tamperelaisseurojen (Ilves, Tappara, TK-V) muodostaman Allianssin keskinäisen minisarjan kaatamalla sekä TK-V:n että Ilveksen.


title: Tapparan SM-sarjakausi 1956–1957

text: Muut ottelut:


title: Tapparan SM-sarjakausi 1956–1957

text: 27.11.56 Ilves - TK-V 4-1 (3-1, 0-0, 1-0)


title: Tapparan SM-sarjakausi 1956–1957

text: Edellisvuonna alkanut taistelu ns. Matin pokaalista jatkui. Ennen viimeistä peliä molemmilla joukkueilla oli kolme pistettä. TPS voitti tuon ratkaisevan pelin Turun Urheilupuistossa ja vei joukkueiden välisen ensimmäisen pokaalisarjan nimiinsä.


title: Tapparan SM-sarjakausi 1956–1957

text: Sarjakauden päätyttyä SM-sarjan voittanut Ilves ja Cup-mestari Tappara kohtasivat Koulukadulla.


title: Tapparan SM-sarjakausi 1956–1957

text: Muut huomiot


title: Tapparan SM-sarjakausi 1956–1957

text: Tapparan A-juniorit voittivat edellisvuoden tapaan Suomen mestaruuden.


title: Tapparan SM-sarjakausi 1956–1957

text: Tulokset


title: Tapparan SM-sarjakausi 1956–1957

text: Kokoonpano


title: Tapparan SM-sarjakausi 1956–1957

text:
Suomen Jääkiekkoliitto 1929-1959
Jääkiekkokirja 1961-62
Ottelupöytäkirjat, Urheiluarkisto
Ottelukohtaiset pöytäkirjat, Urheiluarkisto
Aamulehti


title: Vice (aikakauslehti)

text: Vice on aikakauslehti ja verkkosivusto, joka keskittyy taiteisiin, kulttuuriin ja ajankohtaisiin uutisiin. Aikakauslehti perustettiin lokakuussa 1994 Montrealissa, Quebecissä, Kanadassa. Sen perustivat Suroosh Alvi ja Shane Smith. Lehden alkuperäinen nimi oli "Voice of Montreal", mutta muuttui "Viceksi" vuonna 1996.


title: Mauno Juvonen

text: Mauno Juvonen (28. syyskuuta 1925 Viipuri – 12. huhtikuuta 2010 Tampere) oli suomalainen kuvanveistäjä ja rehtori.


title: Mauno Juvonen

text: Juvonen opiskeli Helsingin yliopiston piirustussalissa vuonna 1947 ja Suomen Taideakatemian koulussa vuosina 1948–1951. Hän valmistui myös kuvaamataidon opettajaksi. Ensimmäisen kerran Juvosen teoksia oli näytteillä vuonna 1951. Kangasalla asunut Juvonen oli oppikoulun opettajana vuodesta 1955 alkaen ja hän toimi Kangasalan lukion rehtorina vuosina 1973–1986.


title: Sergelinkäytävä

text: Sergelinkäytävä (, aiemmalta nimeltään "Hästskogången" eli "Hevosenkengänkäytävä "viereisen korttelin mukaan) on maanalainen jalankulkukäytävä Tukholman keskustassa, joka yhdistää Sergelin torin, Gallerian-kauppakeskuksen ja NK-tavaratalon. Sen eteläinen päätepiste on Sergelin torin liikenneympyrän eteläpuolella ja pohjoinen pääty Hamngatanin länsipään alla. Käytävän Sergelin torin osa on rakennettu 1970-luvulla, jolloin avattiin myös torille avautuvat liiketilat. Alun perin tunnelia piti jatkaa aina PK-husetille saakka.


title: Sergelinkäytävä

text: Sergelinkäytävä yhdistää toisiinsa yhteensä noin 220 liikettä.


title: Sergelinkäytävä

text: Käytävä osoittautui heti alussa liian matalaksi, ja se ränsistyi nopeasti. Vuonna 2003 Tukholman kaupunki ja kiinteistöomistajat AMF Pension, AP Fastigheter, Hufvudstaden ja Vasakronan pääsivät yhteisymmärrykseen käytävän laajasta peruskorjauksesta, joka valmistui syksyllä 2014. Torille avautuva sivu lasitettiin, tunnelin valaistus uusittiin, lattian ja seinien pintakuviointi vaihdettiin ja lisäksi tilakorkeutta kasvatettiin.


title: Waltteri Väyrynen

text: Waltteri Väyrynen (s. 5. heinäkuuta 1994) on suomalainen muusikko, joka tunnetaan parhaiten Paradise Lostin rumpalina, johon hän kuului ensin vuodet 2015–2016 sessiojäsenenä ja vuodesta 2016 eteenpäin virallisena jäsenenä. Hän on soittanut myös muun muassa Paradise Lostin kitaristin Gregor Mackintoshin yhtyeessä Vallenfyre sekä Amorphiksen Tomi Koivusaaren yhtyeessä Abhorrence.


title: BuzzFeed

text: BuzzFeed on yhdysvaltalainen Internetissä toimiva mediayhtiö, jonka kotipaikkakuntana on New York. Yhtiö keskittyy artikkeleissaan digitaaliseen mediaan ja digitaaliseen teknologiaan. BuzzFeedin perustivat Jonah Peretti ja John S. Johnson III vuonna 2006. Kenneth Lerer, joka oli yksi "The Huffington Postin" perustajista, oli myös mukana perustamassa ja investoimassa BuzzFeediin ja toimii nykyään yhtiön puheenjohtajana.


title: BuzzFeed

text: Yhtiö on kasvanut maailmanlaajuiseksi mediayhtiöksi ja tuottaa reportaasia politiikkaan, tee se itse -asioihin, eläimiin ja liike-elämään liittyvistä asioista. Vuoden 2011 lopulla "Politico"-lehden Ben Smith palkattiin lehden päätoimittajaksi laajentaakseen sivustoa vakavampaan journalismiin ja reportaasiin. Sivustoa on syytetty plagioinnista.


title: BuzzFeed

text: BuzzFeed luo sisältöä päivittäin. Suositut sisällön muotoja ovat esimerkiksi listat, videot ja kyselyt. Tämäntyyppisen sisällön tyyli on inspiroinut parodianettisivuja kuten ClickHole.


title: BuzzFeed

text: BuzzFeedin uutisosasto alkoi joulukuussa 2011. Vuonna 2013 Pulitzer-palkinnon voittaja Mark Schoofs palkattiin tutkivan journalismin osaston johtajaksi. Vertailussa BuzzFeedin ja "The New York Timesin" kanssa löytyi, että BuzzFeed suurimmalta osalta journalismin sääntöjä.


title: GP3 Unkarin Grand Prix 2011

text: GP3 Unkarin Grand Prix 2011 oli GP3-kauden 2011 kuudes osakilpailu, joka ajettiin 30.–31. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


title: GP3 Unkarin Grand Prix 2011

text: Lauantain kilpailun voittoon ajoi Lotus ART -tallin kuljettaja Valtteri Bottas. Sunnuntain kilpailun voitti Marussia Manor Racing -tallin Rio Haryanto.


title: Corné du Plessis

text: Corné du Plessis (s. 20. maaliskuuta 1978) on eteläafrikkalainen pikajuoksija. Hän oli mukana vuoden 2001 MM-kisoista kultaa voittaneessa Etelä-Afrikan pikaviestijokkueessa. Alun perin Etelä-Afrikka sijoittui hopealle, mutta he saivat kultaiset mitalit vuonna 2006 kun viestin voittaneen Yhdysvaltojen juoksu hylättiin. Ennätyksikseen du Plessis juoksi 100 metrillä ajan 10,25, 200 metrillä ajan 20,39 ja 300 metrillä ajan 32,74; kaikki vuonna 2001.


title: Lee Roy Newton

text: Lee Roy Newton (s. 19. joulukuuta 1978) on aktiiviuransa päättänyt eteläafrikkalainen pikajuoksija. Hän oli mukana vuoden 2001 MM-kisoista kultaa voittaneessa Etelä-Afrikan pikaviestijokkueessa. Alun perin Etelä-Afrikka sijoittui hopealle, mutta he saivat kultaiset mitalit vuonna 2006 kun viestin voittaneen Yhdysvaltojen juoksu hylättiin. Ennätyksikseen Newton juoksi 100 metrillä ajan 10,27 vuonna 2000, 200 metrillä ajan 20,75 vuonna 2000 ja 400 metrillä ajan 47,89 vuonna 2002.


title: Lee Roy Newton

text: Urheilu-uransa jälkeen Newton on vuodesta 2005 lähtien toiminut urheilumanagerina.


title: Hervannan kirjasto

text: Hervannan kirjasto on Tampereen Hervannassa sijaitseva Tampereen kaupunginkirjaston toimipiste. Se palvelee erityisesti Hervannan, Hervantajärven, Hallilan, Lukonmäen, Ruskon ja Vuoreksen asukkaita.


title: Hervannan kirjasto

text:
Hervannan kirjasto perustettiin vuonna 1975. Se toimi ensin Ahvenisjärven koulun tiloissa, missä se avattiin 2. syyskuuta 1975. Tilat suunnitteli Arkkitehtitoimisto Harry W. Schreck & kumppanit, ja sisustussuunnittelusta vastasi sisustusarkkitehti Reijo Ojanen. Kirjastolla oli käytössään 301 neliömetrin tilat.
Kirjasto lopetti toimintansa koululla 11. helmikuuta 1989. Seuraavien viikkojen aikana se muutti arkkitehtien Raili ja Reima Pietilän suunnittelemaan Hervannan toimintakeskukseen, jossa se sijaitsee edelleen. Kirjasto sai sieltä lähes kuusi kertaa entistä suuremmat tilat (1 737 m²). Uudet tilat avattiin asiakkaille 7. maaliskuuta 1989.


title: Hervannan kirjasto

text: Kirjastoa laajennettiin keväällä 2004, kun katutasoon vanhojen kirjastotilojen alapuolelle tehtiin lehtilukusali (190 m²) ja tietotori (80 m²). Sisustussuunnittelijana toimi sisustusarkkitehti Eevaliisa Vasko.


title: Hervannan kirjasto

text: Arkkitehti Raili Pietilä on sanonut, että kirjastoon on sisällytetty elementtejä arabikulttuurista. Hänen mukaansa kirjastosalin vaaleansininen kattokupoli muistuttaa beduiiniteltan kattoa. Kirjastossa on myös suihkulähde sekä palmuja ja muita viherkasveja, jotka tuovat mieleen keitaan. Kattoikkunoista tulee tilaan paljon luonnonvaloa.


title: Hervannan kirjasto

text: Kirjaston kupolissa ja suihkulähteessä on nähty yhtymäkohtia myös antiikin Rooman arkkitehtuuriin. Pietilät aloittivat rakennuksen suunnittelun jouluna 1978 ollessaan Roomassa, missä he tutustuivat Caracallan kylpyläraunioihin. Ne herättivät heissä ihastusta. Caracalla-vaikutteiden on tulkittu näkyvän Hervannan kirjastossa.


title: Hervannan kirjasto

text: Kirjasto on osa julkisten rakennusten kokonaisuutta, jonka Pietilät ovat suunnitelleet niin sanotulle Hervannan keskusakselille. Museovirasto pitää sitä valtakunnallisesti merkittävänä rakennettuna kulttuuriympäristönä. Pietilät ovat suunnitelleet myös Tampereen kaupungin pääkirjaston.


title: Jacob Beser

text: Jacob "Jake" Beser (15. toukokuuta 1921 – 16. kesäkuuta 1992) oli yhdysvaltalainen sotilashenkilö. Hän toimi tutkaoperaattorina eli niin kutsuttuna ELSO-upseerina sekä Hiroshiman että Nagasakin pommituksissa. Beser oli ainoa, joka toimi aktiivisti pommitustehtävään liittyen, molemmissa pommin pudottaneissa pommikoneissa eli Enola Gay sekä Bockscar. Hänen tehtävänään oli tunnistaa niin kutsutut haitalliset, taikka vaaralliset vihollisen eli japanilaisten käyttämien tutkien signaalit, sekä pystyä kääntämään ne sivuun. Atomipommeissa oli pienoistutka, joka mittasi etäisyyttä maan pinnasta, sekä räjäytti pommin (ollen samalla viimeisin, kolmiosaisesta pommin varmistinkoneistosta) tietyllä säädetyllä määräkorkeudella eli 1 850 jalan taikka 550-580 metrin korkeudessa.


title: Jacob Beser

text: Projekti Albertan eli Manhattan-projektiin liittyvän lentokoulutusvaiheen aikaan Utahin Wendoverissa, Beser pyrki hakeutumaan Natsi-Saksaan suuntautuviin pommitustehtäviin. Hänen pyyntöihinsä ei suostuttu. Myös toiveensa päästä tavanomaisen eli konventionaalisen pommituskoneen miehistön lentotehtävään, Japanin ilmatilaan oli eversti Paul Tibbets jyrkästi senkin häneltä kieltänyt.


title: Jacob Beser

text: Tieteelliseltä taustaltaan Jacob Beser oli käynyt Johns Hopkinsin yliopiston. Beser oli etnisesti juutalainen, mikä näkyi tunnuksena "H" (Hebrew) hänen tunnuslevyssään. Pommitustehtävien jälkeen hän toimi usein koollekutsujana lentomiehistöjen vuositapahtumissa sekä muissa muistotapahtumissa ja niihin liittyvissä vastaavissa tehtävissä. Thomasin ja Wittsin teos mainitsee Jacob Beserin kotipaikkana olleen Baltimoren Marylandissa. Sotilasarvoltaan Beser oli luutnantti.


title: Riccardo Sartori

text: Riccardo Sartori (s. 10. syyskuuta 1994 Lugano, Sveitsi) on sveitsiläinen jääkiekkopuolustaja, joka pelaa Mestis-joukkue Rovaniemen Kiekossa lainalla kotimaansa National League A:n HC Luganosta. RoKin päävalmentaja Petri Karjalaisen mukaan hän on erittäin hyvä luistelija, joka pystyy tekemään peliä vastustajan paineen alla.


title: Riccardo Sartori

text: Sartori on HC Ambrì-Piottan kasvatti. Hän debytoi miesten peleissä 17-vuotiaana kaudella 2011–2012, jolloin Sartori pelasi seuran A-nuorista loppukauden lainalla Sveitsin kolmanneksi korkeimmalla sarjatasolle 1. Ligan HC Chiassossa. Kaudeksi 2012–2013 hän siirtyi HC Luganon A-nuoriin. Sartori oli tehoilla 6+13=19 joukkueen tehokkain puolustaja Luca Gianinazzin kanssa ja he jakoivat Elite Junior A:n puolustajien pistepörssin seitsemännen sijan SC Bernin Samuel Kreisin kanssa. Kaudella 2013–2014 Sartori nousi Luganon kapteeniksi. Hän oli joukkueen tehokkain puolustaja Paul Barbezatin kanssa tehoilla 1+10=11. Sartori debytoi samalla kaudella myös National League A:ssa, jossa hän pelasi neljä runkosarjaottelua ilman tehopisteitä. Sartori teki NLA-debyyttinsä 25. lokakuuta 2013 vieraissa Genève-Servette HC:tä vastaan. Joulukuussa 2013 hän teki Luganon kanssa kevääseen 2017 asti ulottuneen NLA-sopimuksen.


title: Riccardo Sartori

text: Varsinaisella NLA:n tulokaskaudellaan 2014–2015 Sartori teki 37 runkosarja-, yhdessä playoff- ja kahdessa Sveitsin Cupin ottelussa yhden syöttöpisteen. Kaudella 2015–2016 hän eteni Luganon kanssa aina liigan finaaleihin saakka, mutta Sveitsin-mestaruuden vei kuitenkin SC Bern otteluvoitoin 4–1. Sartori edusti Luganoa kauden aikana myös Spengler Cupissa, kuten myös seuraavalla kaudella 2016–2017, jolloin hän avasi maalitilinsä NLA:ssa. Sartorin ensimmäinen ja kauden ainoaksi jäänyt NLA-osuma syntyi 30. syyskuuta 2016 vieraissa Lausanne HC:tä vastaan. Hän pelasi kauden aikana myös neljä ottelua lainalla National League B:n Ticino Rocketsissa. Huhtikuussa 2017 Sartori teki kolmivuotisen jatkosopimuksen Luganon kanssa.


title: Riccardo Sartori

text: Heinäkuun 2017 lopulla Lugano lainasi Sartorin kauden 2016–2017 kattavalla sopimuksella Mestis-joukkue Rovaniemen Kiekkoon.


title: Riccardo Sartori

text: Sartori pelasi alle 18-vuotiaiden MM-kilpailuissa vuonna 2012. Hän pelasi myös alle 19-vuotiaiden World Junior A Challengessa vuonna 2013. Yhteensä Sartori on pelannut 17 nuorten ja 24 poikien maaottelua.


title: Grace Mugabe

text: Grace Mugabe (s. 23. heinäkuuta 1965) on Zimbabwen entisen presidentti Robert Mugaben aviopuoliso. Grace Mugabe otti aktiivisesti osaa maansa poliittiseen elämään ja hänet tunnetaan vaihtelevasti joko suorapuheisuudestaan tai tuhlailevasta elämäntyylistään. Gracen mies Robert erosi presidentinvirasta marraskuussa armeijan otettua vallan maassa.


title: Grace Mugabe

text: Grace Mugabe syntyi 23. heinäkuuta 1965 Chivun kylässä. Hänen isänsä oli siirtotyöläinen apartheidin ajan Etelä-Afrikassa. Grace tapasi häntä 41 vuotta vanhemman Robert Mugaben työskennellessään konekirjoittajana valtiolle. Ennen Robert Mugabea hänellä oli ollut avioeroon päätynyt suhde ja poika. Robert Mugaben tuolloinen vaimo Sally Hayfron oli heidän tavatessaan kuolemansairas. Robert Mugaben mukaan Hayfron antoi hyväksyntänsä parin suhteelle ennen kuolemaansa vuonna 1992, mutta pari ei avioitunut kuin vasta neljä vuotta myöhemmin. Parin ensimmäinen lapsi syntyi vuonna 1997 ja yhteensä lapsia syntyi kolme.


title: Grace Mugabe

text: Grace Mugabe on pyrkinyt myös menestymään liike-elämässä filantrooppina perustaen esimerkiksi orpokodin maatilalle hieman pääkaupunki Hararen ulkopuolella kiinalaisen tuen avulla. Hän on suorittanut myös sosiologian tutkinnon Zimbabwen yliopistossa, joidenkin väittämien mukaan vain kahdessa kuukaudessa. Joidenkin tietojen mukaan orpokoteja käsitellyttä väitöskirjaa ei kuitenkaan arkistoitu yliopiston kirjastoon. Grace Mugabe on joka tapauksessa sittemmin käyttänyt eri yhteyksissä tohtorin arvonimeä useaan otteeseen.


title: Grace Mugabe

text: Grace Mugabe on ajoittain ottanut osaa myös maansa poliittisen elämään. Hänen kriitikkonsa ovat käyttäneet hänestä esimerkiksi nimiä "Gucci Grace" ja "DisGrace", joilla on viitattu väitöksiin tuhlailevaisuudesta. Toisaalta hänen kannattajansa ovat arvostaneet hänen suorapuheisuuttaan. Hän on esimerkiksi syyttänyt tuolloista varapresidenttiä Joice Mujurua salaliitosta hänen miehensä syöksemiseksi vallasta tai jopa salamurhan suunnittelusta. Mujuru erotettiin hieman myöhemmin ja uudeksi varapresidentiksi nousi Emmerson Mnangagwa, jonka kanssa Grace otti yhteen marraskuussa 2017. Hän syytti tämän tukijoita vallankaappauksen suunnitellusta ja kehotti julkisesti miestään erottamaan tämän. Mnangagwa erotettiin marraskuussa 2017 ja tämä pakeni maasta. Varapresidentin erottaminen nähtiin osana suunnitelmaa julistaa Grace miehensä Robert Mugaben seuraajaksi maan johdossa, mikä puolestaan johti armeijan väliintuloon. Zimbabwen armeija otti vallan 15. marraskuuta ja Robert Mugabe asetettiin kotiarestiin. Hieman myöhemmin Robert ja Grace erotettiin maata hallitsevasta Zanu-PF -puolueesta ja 21. marraskuuta Robert erosi tehtävästään Zimbabwen presidenttinä.


title: Grace Mugabe

text: Grace Mugabeen on hänen miehensä tavoin kohdistettu pakotteita Yhdysvaltojen ja EU:n taholta ja niihin kuuluu muun ohella matkustuskieltoja.


title: Adriaan Botha

text: Adriaan Botha (s. 8. maaliskuuta 1977) on aktiiviuransa päättänyt eteläafrikkalainen pikajuoksija. Hän oli mukana vuoden 1999 MM-kisoista pronssia voittaneessa Etelä-Afrikan pitkän viestin joukkueessa. Alun perin Etelä-Afrikka sijoittui neljänneksi, mutta he saivat pronssiset mitalit vuonna 2009 kun viestin voittaneen Yhdysvaltojen juoksu hylättiin Antonio Pettigrew´n tunnustettua dopingin käytön. Ennätyksekseen Botha juoksi 400 metrillä ajan 45,14 vuonna 2001.


title: Arnaud Malherbe

text: Arnaud Malherbe (s. 20. marraskuuta 1972) on aktiiviuransa päättänyt eteläafrikkalainen pikajuoksija. Hän oli mukana vuoden 1999 MM-kisoista pronssia voittaneessa Etelä-Afrikan pitkän viestin joukkueessa. Alun perin Etelä-Afrikka sijoittui neljänneksi, mutta he saivat pronssiset mitalit vuonna 2009 kun viestin voittaneen Yhdysvaltojen juoksu hylättiin Antonio Pettigrew’n tunnustettua dopingin käytön. Ennätyksekseen Malherbe juoksi 400 metrillä ajan 44,59 vuonna 1999.


title: Blaker

text: Blaker on Norjan Akershusin läänissä sijaitseva kylä ja entinen kunta. Blakerin kunta yhdistettiin Sørumin kanssa 1. tammikuuta 1962.


title: Hendrick Mokganyetsi

text: Hendrick Mokganyetsi (s. 7. syyskuuta 1975) on aktiiviuransa päättänyt eteläafrikkalainen pika- ja keskimatkojen juoksija. Hän oli mukana vuoden 1999 MM-kisoista pronssia voittaneessa Etelä-Afrikan pitkän viestin joukkueessa. Alun perin Etelä-Afrikka sijoittui neljänneksi, mutta he saivat pronssiset mitalit vuonna 2009 kun viestin voittaneen Yhdysvaltojen juoksu hylättiin Antonio Pettigrew´n tunnustettua dopingin käytön. Ennätyksikseen Mokganyetsi juoksi 200 metrillä ajan 21,75 vuonna 2002, 400 metrillä ajan 44,59 vuonna 2000 ja 800 metrillä ajan 1:44,62 vuonna 1997.


title: Etelä-Rhodesian punta

text: Etelä-Rhodesian punta () oli Etelä-Rhodesian valuuttana vuosina 1939–1954. Se oli myös käypä valuutta Pohjois-Rhodesiassa sekä Njassamaassa. Etelä-Rhodesian punta jaettiin 20 šillinkiin, jotka jaettiin 12 penniin. Etelä-Rhodesian punta oli sidottu Englannin puntaan kiinteällä kurssilla.


title: Fredrik Ferdinand Järnström

text: Fredrik Ferdinand Järnström (28. helmikuuta 1870 Somero – 3. heinäkuuta 1936 Helsinki) oli suomalainen kenraalimajuri ja rajavartiolaitoksen päällikkö.


title: Fredrik Ferdinand Järnström

text: Järnströmin vanhemmat olivat värjäri Jakob Fredrik Järnström ja Maria Kristina Lindeman. Hän pääsi ylioppilaaksi Turun lyseosta 1888 ja meni samana vuonna vapaaehtoisena armeijan palvelukseen. Järnström kävi Haminan kadettikoulun ja suoritti upseeritutkinnon 1892, Suomen suuriruhtinaskunnan armeijan lakkautuksen jälkeen hänet asetettiin alikapteenin arvolla lakkautuspalkalle vuonna 1903.


title: Fredrik Ferdinand Järnström

text: Järnström suoritti ylemmän hallintotutkinnon 1904 ja siirtyi samana vuonna tullilaitoksen palvelukseen. Järnström kävi vuonna 1905 Voimaliiton lähettämänä Sveitsissä tarkistamassa Suomeen tulossa olleen kiväärilastin mutta muuten hän ei tiettävästi osallistunut aktivistien toimintaan. Hän toimi viimeksi Pietarsaaren tullikamarin tullinhoitajana 1915–1918. Suomen sisällissodan aikana Järnström otettiin maaliskuussa 1918 valkoisten armeijaan majurin arvoisena ja hän toimi 4. Pohjois-Pohjanmaan rykmentin 1. pataljoonan komentajana. Sodan jälkeen Järnström oli aluksi sotaministeriön meriosaston toimistopäällikkönä ja sen jälkeen sisäasiainministeriön rajavartioasian esittelijänä ja sittemmin rajavartiostojen tarkastajana 1919–1932 sekä viimeksi rajavartiostojen päällikkönä 1932–1935. Hänet ylennettiin kenraalimajuriksi eläkkeelle jäännin yhteydessä 28.2.1935.


title: GP3 Britannian Grand Prix 2011

text: GP3 Britannian Grand Prix 2011 oli GP3-kauden 2011 neljäs osakilpailu, joka ajettiin 9.–10. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.


title: GP3 Britannian Grand Prix 2011

text: Lauantain kilpailun voittoon ajoi Jenzer Motorsport -tallin kuljettaja Nico Müller. Sunnuntain kilpailun voitti MW Arden -tallin Lewis Williamson.


title: Mandinkan valtakunta

text: Mandinkan valtakunta, joka tunnetaan myös Wasulun valtakuntana, oli lyhytkestoinen (1878–1898) länsiafrikkalainen valtakunta, joka rakentui mandinkahallitsijan Samori Tourén valtauksista ja jonka Ranskan siirtomaa-aikainen imperiumi tuhosi.


title: Mandinkan valtakunta

text: Vuonna 1864 Tukolorivaltakunnan hallitsija El Hadj Umar Tall kuoli lähellä Bandiagaraa, jättäen senaikaisen merkittävän vallan Tukolorivaltakunnan horjumaan. Tämä johti suuren määrän valtakunnan päälliköitä karkaamaan juuri heikentyneestä valtiosta. Yksi näistä päälliköistä oli Samori Touré.


title: Mandinkan valtakunta

text: Samorin armeija oli hyvin varusteltu eurooppalaisilla tuliaseilla ja kompleksisesti järjestetyillä yksiköillä. Vuoteen 1887 mennessä Samori pystyi järjestämään jalkaväkeä noin 30 000 – 35 000 miehen verran ja ratsuväkeä noin 3 000 miehen verran. Jalkaväki jaettiin 10 ja 20 sotilaan yksiköihin, jotka tunnettiin nimellä "se" tai "kulu". Ratsuväki taasen jaettiin 50 ratsumiehen joukkoihin, joita kutsuttiin nimeltä "sere". "Kulut" olivat päällikkö Kun-Tiguin johtamana. Kymmenen "kulun" joukkoa kutsuttiin "boloksi", joka oli noin 100–200 miehen joukko. "Bolo" tarkoittaa bambaran kielellä kättä.


title: GP3 Euroopan Grand Prix 2011

text: GP3 Euroopan Grand Prix 2011 oli GP3-kauden 2011 kolmas osakilpailu, joka ajettiin 25.–26. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.


title: GP3 Euroopan Grand Prix 2011

text: Lauantain kilpailun voittoon ajoi Marussia Manor Racing -tallin kuljettaja Adrian Quaife-Hobbs. Sunnuntain kilpailun voitti Lotus ART -tallin James Calado.


title: Unkarin Grand Prix 2017

text: Unkarin Grand Prix 2017 (virallisesti Formula 1 Pirelli Magyar Nagydíj 2017) oli Formula 1 -kauden yhdestoista osakilpailu, joka ajettiin 30. heinäkuuta Hungaroringin moottoriradalla Mogyoródissa Unkarissa.


title: Unkarin Grand Prix 2017

text: Kilpailuun paalupaikalta lähti Ferrarin Sebastian Vettel. Vettel ajoi myös kilpailun voittoon ennen tallikaveriaan Kimi Räikköstä ja Mercedes -kuljettaja Valtteri Bottasta.


title: Unkarin Grand Prix 2017

text: Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat on tarkoitettu märälle radalle. Pirelli valitsi kauden 2017 yhdenteentoista osakilpailuun kuivan kelin rengasseoksista punaraitaiset superpehmeät renkaat, keltaraitaiset pehmeät renkaat sekä valkoraitaiset keskikovat renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.


title: Bartlow’n rautatieasema

text: Bartlow’n rautatieasema oli rautatieasema Stour Valley Railwayn ja Saffron Walden Railwayn risteyksessä Bartlow’ssa, Cambridgeshiressä. Se oli käytössä vuosina 1865–1967.


title: Bartlow’n rautatieasema

text: Asema avattiin Stour Valley Railwayn varrelle 1. kesäkuuta 1865. Siellä oli kaksi laituria, asemarakennus, asemamestarin talo ja erillinen odotushuone aseman toisella puolella. Saffron Walden Railwayn yhteys Bartlow’hun, jossa se liittyi Stour Valley Railwayhin, aukesi 28. lokakuuta 1866. Saffron Walden Railwayn laituri sijaitsi 25 jaardin päässä linjojen risteyksestä. Siellä odotustilana oli puinen katos. Laiturilta Stour Valley Railwayn asemalle kulki sadan jaardin mittainen päällystetty kävelytie.


title: Bartlow’n rautatieasema

text: Rautateiden käyttäjämäärät laskivat sodan jälkeen, ja vuoden 1963 Beechingin leikkauksissa sekä Stour Valley Railwayta että Saffron Walden Railwayta ehdotettiin suljettavaksi. Paikallisten vastustuksesta huolimatta matkustajaliikenne Saffron Walden Railwaylla loppui 7. syyskuuta 1964. Myös Bartlow’n aseman erillinen laituri suljettiin samana päivänä. Stour Valley Railwayn sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Bartlow’n asema poistui samana päivänä käytöstä.


title: Bartlow’n rautatieasema

text: Kaikki Stour Valley Railwayn aseman rakennukset ovat yhä olemassa, kuten myös osa molemmista laitureista. Ne kuuluvat Booking Hall -nimiseen yksityisasumukseen. Ratapohja laiturien välissä on täytetty laiturien tasalle.


title: Theunis van Schalkwyk

text: Theunis Jacobus van Schalkwyk (14. syyskuuta 1929 Krugersdorp, Etelä-Afrikan dominio, Brittiläinen imperiumi – 27. elokuuta 2005 Roodepoort) oli eteläafrikkalainen nyrkkeilijä ja olympiamitalisti.


title: Theunis van Schalkwyk

text: Van Schalkwyk saavutti 71 kilogramman painoluokassa olympiahopeaa Helsingissä 1952 hävittyään loppuottelussa Unkarin László Pappille.


title: Alfred Swift

text: Alfred James Swift (25. kesäkuuta 1931 Durban, Etelä-Afrikan dominio, Brittiläinen imperiumi – 13. huhtikuuta 2009 Johannesburg) oli eteläafrikkalainen ratapyöräilijä ja olympiamitalisti.


title: Alfred Swift

text: Swift saavutti joukkuetakaa-ajon olympiahopeaa Helsingissä 1952 ja aika-ajon olympiapronssia Melbournessa 1956, missä hän myös sijoittui joukkuetakaa-ajossa neljänneksi.


title: Heikki Taskinen (kansanedustaja)

text: Heikki Taskinen (27. maaliskuuta 1888 Nilsiä – 25. huhtikuuta 1952 Säyneinen) oli suomalainen poliitikko. Taskinen toimi Maalaisliiton kansanedustajana vuosina 1919–1922 edustaen Kuopion läänin itäistä vaalipiiriä. Taskinen toimi myös Säyneisten kunnanvaltuuston puheenjohtajana. Siviiliammatiltaan Taskinen oli maanviljelijä ja hän toimi viljelijänä Säyneisissä. Taskinen asui myös Yhdysvalloissa viisi vuotta. Taskisen vanhemmat olivat torppari Johan Henrik Taskinen ja Anna Liisa Vartiainen. Taskisen puoliso vuodesta 1914 oli Kirsti Hiltunen.


title: Viktor Hintz

text: Karl Viktor (K.V.) Hintz (10. huhtikuuta 1888 Tiukka – 7. kesäkuuta 1972 Kristiinankaupunki) oli suomalainen poliitikko. Hintz toimi RKP:n kansanedustajana vuosina 1929–1930 edustaen Vaasan läänin eteläistä vaalipiiriä. Hintz toimi myös Tiukan kunnanvaltuuston puheenjohtajana. Hintz toimi presidentin valitsijamiehenä vuonna 1931. Siviiliammatiltaan Hintz oli maanviljelijä ja hän toimi viljelijänä Tiukassa. Hintz toimi myös Tiukan osuuskaupan hoitajana ja Tiukan kunnansihteerinä ja rahastonhoitajana. Hintzin vanhemmat olivat maanviljelijä Karl Johan Eriksson ja Wilhelmina Andersdotter. Hintzin puoliso vuodesta 1915 oli Amanda Vilhelmina Thomasfolk.


title: Hintz

text: Hintz on sukunimi, joka on muun muassa seuraavilla henkilöillä:


Laestadianernas Fridsföreningars Förbund r.f. (lyhennetään LFF) on ruotsinkielisten ja kaksikielisten lestadiolaisten rukoushuoneyhdistysten muodostama organisaatio Suomessa. Järjestöllä on kahdeksan jäsenyhdistystä Pohjanmaalla ja yksi Helsingissä. Jäsenyhdistykset ovat itsenäisiä ja päättävät omista asioistaan, kun taas LFF koordinoi yhteisiä työmuotoja, kuten lähetystyötä. LFF julkaisee myös lehteä, jonka nimi on "Sions Missionstidning" (suomennettuna Siionin Lähetyslehti). LFF toimii yhteistyössä suomenkielisen sisarjärjestönsä Lähetysyhdistys Rauhan Sanan (LYRS) kanssa, sekä norjalaisten ja ruotsalaisten itälestadiolaisen haaran organisaatioiden kanssa.


title: Yrjö Pesonen (poliitikko)

text: Antti Yrjö Pesonen (27. joulukuuta 1888 Kauhava – 2. maaliskuuta 1966 Oulu) oli suomalainen poliitikko. Pesonen toimi Maalaisliiton kansanedustajana vuosina 1919–1922 edustaen Oulun läänin eteläistä vaalipiiriä. Pesonen toimi myös Oulujoen kunnanvaltuuston jäsenenä. Politiikan ulkopuolella Pesonen toimi maanviljelijänä Oulujoella, Liitto-lehden toimittajana Oulussa, Pohjois-Suomen keskinäisen vakuutusyhtiön tarkastajana ja ylitarkastajana Oulussa, katokassojen tarkastajana Pohjois-Suomessa sekä Maalaisliiton Oulun läänin eteläisen vaalipiirin piirisihteerinä. Pesosen vanhemmat olivat kirkkoherra Erik Pesonen ja Alma Emilia Ottelin. Pesosen puoliso vuodesta 1913 oli Martta Elviira Korhonen. Pesoselle myönnettiin talousneuvoksen arvonimi vuonna 1953.


title: Helsingin raitiolinjat

text: Helsingin raitioliikenne on osa HSL:n joukkoliikenneverkkoa. Se koostuu kymmenestä linjasta, jotka on merkitty numeroin 1–10.


title: Helsingin raitiolinjat

text: Alla oleva taulukko perustuu 14.8.2017 käyttöön otettuun raitiolinjastoon. Matka-aika riippuu matka-ajankohdasta, taulukossa lyhin HSL:n ilmoittama matka-aika.


title: Helsingin raitiolinjat

text: Alla olevassa taulukossa on sekä kaikkien nykyisen raitioverkoston linjojen suunnitellut laajennukset että Helsingin pikaraitiotiehankkeet.Taulukossa ovat lakkautetut linjat sekä nykyisten linjojen aikaisemmat, nykyisestä oleellisesti poikkeavat reitit. Lyhytaikaiset poikkeusreitit ja vähäiset reittikatujen muutokset eivät ole mukana.


title: Pirjo Lankinen

text: Pirjo Lankinen (o.s. Moilanen, s. 1963) on suomalainen näyttelijä. Hän on tullut tunnetuksi etenkin Laura Mäkimaan roolistaan Ylen draamasarjassa "Kotikatu". Hän on opiskellut näyttelemistä teatterikorkeakoulussa.


title: Pirjo Lankinen

text: Hänellä on etiopialainen adoptiotytär.


title: Police (tuotemerkki)

text: Police on italialainen vaatemerkki, joka on tunnettu muotiasusteistaan. Vaatemerkki perustettiin vuonna 1983. Police erikoistui alun perin aurinkolaseihin, mutta on siirtynyt vuosien varella myös muiden tuotteiden lanseeramiseen.


title: Police (tuotemerkki)

text: Police lanseerasi ensimmäisen hajuvesivalikoimansa vuonna 1997 ja ensimmäisen kellomallistonsa vuonna 2003. Vuonna 2008 Police lanseerasi ensimmäisen vaatemallistonsa.


title: Police (tuotemerkki)

text: Policea on vaatemerkin yli kolmenkymmenenvuotisen historian aikana mainostaneet useat julkisuuden henkilöt kuten Paolo Maldini, Bruce Willis, George Clooney, David Beckham, Neymar, Ji Chang-wook sekä Antonio Banderas.


title: People’s Movement for Democratic Change

text: People’s Movement for Democratic Change (PMDC) on sierraleonelainen sosiaaliliberaali puolue. Puolue rekisteröitiin viralliseksi puolueeksi 19. tammikuuta 2006. Puoluetta johtaa Sierra Leonen toisen pääministerin Albert Margain poika Charles Margai. Charles Margai on myös Sierra Leonen ensimmäisen pääministerin Milton Margain veljenpoika.


title: Domus Gaudium

text: Domus Gaudium on Helsingin yliopiston ylioppilaskunnan järjestysnumeroltaan kolmas ylioppilastalo. "Gaudium" on latinaa ja tarkoittaa iloa tai riemua. Rakennus sijaitsee Helsingin Etu-Töölössä Leppäsuon alueella, osoitteessa Mechelininkatu 3. Viereisessä korttelista löytyy myöskin ylioppilaskunnan omistama opiskelija-asuntola Domus Academica. Domus Gaudium vihittiin käyttöön marraskuussa 2008.


title: Domus Gaudium

text: Rakennuksen on suunnitellut arkkitehtitoimisto Brunow & Maunula. Domus Gaudiumissa sijaitsee luentosaleja sekä osakunta- ja toimistotiloja.


title: Kristiansund BK

text: Kristiansund Ballklubb on jalkapalloseura Kristiansundin kaupungista. Seura pelaa kaudella 2017 Norjan korkeimmalla sarjatasolla Tippeligaenissa, mikä on myös Kristiansundin ensimmäinen kausi pääsarjassa.


title: Woldemar Stjerncreutz

text: Woldemar Stjerncreutz (3. tammikuuta 1874 Pietari – 4. toukokuuta 1947) oli suomalainen kenraalimajuri.


title: Woldemar Stjerncreutz

text: Venäjän keisarillisessa armeijassa tykistöluutnanttina palvellut Stjerncreutz osallistui vuonna 1900 boksarikapinan kukistamiseen Mantsuriassa. Ensimmäisen maailmansodan aikana everstiluutnantiksi ylennyt Stjerncreutz palveli Puolan rintamalla Siperian 9. divisioonan tykistöprikaatissa. Stjerncreutzista tuli Venäjän keisarillisen armeijan eversti helmikuussa 1917 ja Suomen armeijan palvelukseen hän tuli everstinä maaliskuussa 1918. Hän palveli Suomen sisällissodan aikana valkoisten päämajan ase-esikunnassa.


title: Woldemar Stjerncreutz

text: Stjerncreutz oli linnoitustykistön komentajana Viipurissa toukokuusta elokuuhun 1918. Hän oli sitten rannikkotykistön komentajan apulaisena helmikuuhun 1919 saakka ja toimi viimeksi 3. kenttätykistörykmentin komentajana. Stjerncreutz erosi armeijan palveluksesta 19. elokuuta 1919 ja hänet ylennettiin samalla kenraalimajuriksi.


title: Zirə FK

text: Zirə Futbol Klubu on jalkapalloseura Bakun kaupungista. Seura pelaa maansa korkeimmalla sarjatasolla Azerbaidžanin Valioliigassa. Seura on pelannut koko historiansa pääsarjassa. Zirə pelasi ensimmäisen kerran Eurooppa-liigassa kaudella 2017–18, mutta putosi tuolloin toisella karsintakierroksella.


title: Andrej Plenković

text: Andrej Plenković (s. 8. huhtikuuta 1970 Zagreb) on kroatialainen poliitikko ja diplomaatti. Plenković on ollut Kroatian pääministeri lokakuusta 2016 lähtien ja Kroatian demokraattisen liiton johtaja heinäkuusta 2016 lähtien.


title: Andrej Plenković

text: Plenković opiskeli oikeustiedettä Zagrebin yliopistossa. Hän työskenteli pitkään Kroatian ulkoministeriössä, jossa hän toimi muun muassa varaulkoministerin kansliapäällikkönä, Euroopan integraation osaston päällikkönä, Kroatian EU-delegaation varapäällikkönä ja Ranskan-varasuurlähettiläänä. Vuosina 2010-2011 hän oli Kroatian Euroopan integraatiosta vastaava valtiosihteeri.


title: Andrej Plenković

text: Plenković valittiin HDZ:n ehdokkaana Kroatian parlamenttiin vuonna 2011 ja Euroopan parlamenttiin vuonna 2013. Hänet valittiin HDZ:n johtajaksi 17. heinäkuuta 2016 ja pääministeriksi parlamenttivaalien jälkeen 19. lokakuuta 2016.


title: Andrej Plenković

text: Plenkovićia kuvaillaan keskustaoikeistolaiseksi ja EU-myönteiseksi poliitikoksi.


title: Poistoilman vuosihyötysuhde

text: Poistoilman vuosihyötysuhde kertoo kuinka hyvin kiinteistön lämmöntalteenotto toimii. Poistoilman vuosihyötysuhteen tulisikin olla mahdollisimman korkea. Uusissa kiinteistöissä sen on oltava 45% Tämä tarkoittaa siis sitä että talosta poistuvasta ilmasta on ”kierrätettävä” lämmitysenergiaa takaisin kiinteistön lämmitykseen vuositasolla minimissään tämä määrä.


title: Poistoilman vuosihyötysuhde

text: Poistoilman hyötysuhde lasketaan kaavalla (sisälämpötila- ulospuhalluslämpötila) / (sisälämpötila-ulkolämpötila). Tehokkaalla LTO –kennolla sekä LTO-toimintaan optimoidulla lämpöpumpulla ulospuhalluslämpötilaksi saadaan jatkuvasti lämmityskaudella noin +2C…+4C. Näin ollen poistoilman hyötysuhde on jopa yli 100% ulkolämpötilan ollessa tätä korkeampi. Poistoilman vuosihyötysuhde sen sijaan on Etelä-Suomessa 90%…105%… ja Pohjois-Suomessa 75%…90%


title: Poistoilman vuosihyötysuhde

text: Ulos puhallettavan ilman lämpötila saadaan +2C…+4C lämpötilaan vain riittävän tehokkaalla kennostolla (talteenottopatterilla). Jos kennosto ei ole riittävän tehokas, on poistettavan ilmankin lämpötila korkeampi mikä heikentää selkeästi poistoilman vuosihyötysuhdetta sekä luonnollisesti myös LTO –järjestelmän lämmöntuottoa.


title: Inkilän kartano

text: Inkilän kartano eli Inkilänhovi on Juvalla Inkilän kylässä sijaitseva entinen rusthollitila. Kartanon nimi tulee tilan 1600-luvun puoliväliin saakka omistaneista Inkisistä. Kartanon koko oli 1 085 hehtaaria vuonna 1810 ja vuonna 1830 siihen kuului 14 torppaa.


title: Inkilän kartano

text:
Inkilän omisti vuodesta 1643 pistooliseppä Tuomas Juhonpoika. Hänen perikunnaltaan tila siirtyi vuoden 1700 tienoilla kornetti Fredrik Lemkelle ja sitten 1710-luvulla vänrikki Karl Johan Tawastille. Kartanon isäntinä olivat 1700-luvun puoliväliin saakka Tawastin sukuun avioituneet kapteeni Mikael Lunden ja kapteeni Kristian Wahl. 1700-luvun jälkipuoliskolla Inkilän omisti ensin kapteeni Karl Henrik Lunden ja sitten Juvan kirkkoherran Henrik Poppiuksen leski Katariina Poppius. Seuraava omistaja oli varatuomari Daniel Poppius 1805–1835. Poppiuksen perikunnalta kartanon osti 1847 kersantti Karl Miller, jonka suvun omistuksessa kartano oli 1970-luvulle saakka. 1970-luvulla kartanon osti oopperalaulaja Martti Talvela ja hänen kuoltuaan 1989 kartanon omistaa Talvelan tytär Johanna miehensä Severi Hirvosen kanssa. Inkilän kartano oli talvisodan loppuvaiheessa päämajan käytössä ja marsalkka Mannerheim asui siellä kahden viikon ajan.
Kartanon nykyisen kivisen päärakennuksen rakennutti kersantti Karl Miller vuonna 1853 entisen lautakattoisen puisen päärakennuksen tilalle. Päärakennus korotettiin kaksikerroksiseksi ja sitä jatkettiin puisella jatko-osalla vuonna 1892. Päärakennus on entisöity 1980-luvun alussa. Kartanon pihapiirin rakennuksiin kuuluu väentupa, vuonna 1882 rakennettu navetta ja useita ulkorakennuksia. Kartanon huvimaja on purettu ja lampolarakennus paloi 1989.


title: Everstienkivi

text: Everstienkivi on Virolahden kirkonkylässä noin 870 metriä Virolahden kirkosta pohjoiseen sijaitseva vuoden 1721 Uudenkaupungin rauhan rajakivi.


title: Everstienkivi

text: Kivi on kooltaan 1x2x2 metriä. Sen eteläsivulla ovat venäläisten tekemät hakkausmerkinnät : kaksi ristiä joissa on vuosiluvut 1723 ja 1727, jälkimmäinen vuosiluku viitannee kyseisenä vuonna pidettyyn maantarkastukseen eli revisioon. Ruotsalaiset hakkausmerkinnät kruunu ja F-kirjain ovat kiven länsisivulla.


title: Everstienkivi

text: Uudenkaupungin rauhan rajankäynnistä on Virolahdella säilynyt Everstienkiven lisäksi yhdeksän muuta rajakiveä : Hurppu, Itäkivi, Heijarinkivi, Kirkkotien kivi, Alapihlajan kivi, Sahantauksen kivi, Lepkankaan kivi, Kallionpellon kivi ja Käyhkäntien kivi.


title: Tromboksaanit

text: Tromboksaanit ovat ryhmä eikosanoideihin kuuluvia orgaanisia yhdisteitä. Ne vaikuttavat muun muassa verihiutaleiden takertumiseen toisiinsa verihyytymän muodostuessa ja verisuonten supistumiseen. Tromboksaaneille yhteinen rakenteellinen piirre on tetrahydropyraanirengas.


title: Tromboksaanit

text: Tromboksaaneja esiintyy erityisesti verihiutaleissa. Yleisin tromboksaaneista on tromboksaani A. Sitä muodostuu arakidonihaposta prostaglandiini H:n ollessa välivaiheena. Biosynteesiä katalysoivat entsyymit ovat syklo-oksigenaasi ja tromboksaanisyntaasi. Tromboksaani A on suhteellisen epästabiili molekyyli ja kun sen rakenteen sisältämä neljästä atomista koostuva rengas hajoaa, muodostuu tromboksaani B:ta. Tämä yhdiste metaboloituu edelleen muun muassa 2,3-dinortromboksaani B:ksi ja 11-dehyhdrotromboksaani B:ksi.


title: Tromboksaanit

text: Biologisesti aktiivisin tromboksaaneista on tromboksaani A. Se aikaansaa sileän lihaskudoksen supistumista, mikä supistaa verisuonia, indusoi verihiutaleiden takertumista toisiinsa ja siten verihyytymän syntymistä, supistaa keuhkoputkia ja vaikuttaa lymfosyyttien kasvuun ja erikoistumiseen. Asetyylisalisyylihappo on tromboksaanisyntaasin inhibiittori ja tähän perustuu sen veren hyytymistä ehkäisevä vaikutus. Tromboksaani B ja sen johdannaiset ovat biologisesti inaktiivisia.


title: Libyan kuningaskunta

text: Libyan kuningaskunta itsenäistyi 24. joulukuuta 1951 päämiehenään kuningas Idris I. Kuningaskuntaa leimasivat sisäpoliittiset ja taloudelliset ongelmat. Sen loppukaudella Libyasta löydettiin öljyä, mutta sen tuomia varoja ei saatu jaettua kansalle tehokkaasti. Kuningaskunnan loppu tuli eversti Muammar Gaddafin johtamassa verettömässä vallankaappauksessa 1. syyskuuta 1969, jonka jälkeen kuningas Idris I:n jäi maanpakoon Egyptiin ja Libya jatkoi Libyan arabitasavaltana Gaddafin johdolla.


title: Libyan kuningaskunta

text: Britannia valloitti ennen Italian hallussa olleet Kyrenaikan ja Tripolitanian toisessa maailmansodassa. vapaan Ranskan joukot miehittivät myöhemmän Libyan muodostaneista alueista kolmannen eli Fezzanin. Yli 30 vuotta kestäneen italialaisvallan päättyminen herätti ajatuksen Libyan itsenäisyydestä. Kyrenaikassa vaikuttaneen voimakkaan suufilaisen veljeskunnan senusien johtohahmo Mohammed Idris al-Senussi oli palannut Libyaan vietettyään 22 vuotta maanpaossa Egyptissä. Hän oli johtanut 10 000 senusisotilasta brittien puolella Italiaa vastaan ja vaati brittejä tunnustamaan Kyrenaikan itsenäisyyden ja hänen valtansa alueella. Tripolitaniassa oli puolestaan perustettu useita itsenäisyyttä kannattaneita poliittisia järjestöjä, joista kaikki eivät kuitenkaan kannattaneet joidenkin senusien esittämää ajatusta Tripolitanian yhdistämisestä Mohammed Idris al-Senussin valtaan. Britit olivat puolestaan aluksi haluttomia sitoutumaan itsenäisyyteen. Tähän vaikutti etenkin Libyan strateginen sijainti ja muiden suurvaltojen, kuten Yhdysvaltojen, Ranskan ja Neuvostoliiton intressit alueen tulevaisuuden suhteen. Brittien tavoitteena oli lykätä päätös Libyan tulevaisuudesta, kunnes Italian kanssa olisi solmittu rauha ja sen siirtomaiden tulevaisuudesta päätettäisiin yhdessä muiden liittoutuneiden kanssa.


title: Libyan kuningaskunta

text: Sodan jälkeen Britanniassa nousi valtaan uusi Työväenpuolueen johtama hallitus. Sen ulkoministeri Ernest Bevin kannatti alueiden välitöntä itsenäistymistä, mutta asioita mutkisti muiden liittoutuneiden vaatimukset sodan jälkeen nopeasti kiristyneessä ilmapiirissä. Neuvostoliitto ehdotti Italian ja Neuvostoliiton jakamaa hallintoa Tripolitaniassa, ja Yhdysvallat vastasi tähän ehdottamalla alueen siirtämistä Yhdistyneiden kansakuntien alaisuuteen kymmen vuoden ajaksi. Ranska vastusti alueen itsenäistymistä pelätessään sen kannustavan itsenäisyysliikkeitä sen hallitsemissa Tunisiassa ja Algeriassa. Liittoutuneiden solmiessa rauhansopimuksen Italian kanssa helmikuussa 1947 osapuolet julistivat sitoutuvansa neuvottelemaan edelleen Libyan tulevaisuudesta, tai, jos yhteisymmärrystä ei saavutettaisi vuoden kuluessa, asia tulisi viedä YK:n yleiskokouksen käsiteltäväksi. Niinpä asia käsiteltiin yleiskokouksessa huhtikuussa 1949. Kokouksessa britit ja Italia esittivät Yhdysvaltojen tuella brittien Ernest Bevinin ja Italian ulkoministeri Carlo Sforzan mukaan nimetyn Bevin-Sforza-sopimuksen, jolla Libya itsenäistyisi kymmenen vuoden siirtymäajan jälkeen, ja sen ajan Tripolitania olisi Italian, Kyrenaika Britannian ja Fezzan Ranskan hallinnon alainen. Esitys johti laajoihin mielenosoituksiin Libyassa ja muualla arabimaailmassa, ja lopulta se kaatui yleiskokouksessa saman vuoden toukokuussa äänin 37–14.


title: Libyan kuningaskunta

text: Kaksi viikkoa Bevin-Sforza-sopimuksen kaatumisen jälkeen Mohammed Idris al-Senussi julisti Kyrenaikan emiraatin brittien tuella itsenäiseksi. 21. marraskuuta 1949 yleiskokous äänesti äänin 48–1, että Libyan kolme aluetta yhdistettäisiin yhdeksi itsenäiseksi alueeksi 1. tammikuuta 1952 mennessä. Libya julkistettiin itsenäiseksi 24. joulukuuta 1951 eli neljä viikkoa ennen määräaikaa. Itsenäisen valtion päämieheksi tuli nyt huomattavasta Libyan sisäisestä vastustuksesta huolimatta kuningas Mohammed Idris al-Senussi hallitsijanimellään Idris I.


title: Libyan kuningaskunta

text: Vastaitsenäistyneellä Libyalla oli kaksi suurta ongelmaa, kansallinen yhtenäisyys ja talous. Kyrenaikalla ja Tripolitanialla oli erilaiset identiteetit ja molemmat alueet pyrkivät edistämään omaa etuaan poliittisesti. Kyrenaikassa paikallisiin vetosi maan kuningas Idris I:n tausta alueella vaikuttaneiden senusien johtajana ja heimoilla oli suuri merkitys alueella. Tripolitania oli puolestaan kaupunkimaisempi ja sisälsi lisäksi noin kaksi kolmasosaa maan väestöstä. Tripolitaniassa oli lisäksi suuri berberivähemmistö ja noin 30 000 maassa pysynyttä italialaissiirtolaista. Kolmannella alueella Fezzanissa oli vain noin 40 000 asukasta, jotka koostuivat pääasiassa mustista ja tuaregeista. Libyan kuningas jakoi valtansa demokraattisesti valitun parlamentin kanssa ja kolmea Libyan aluetta johtivat kuninkaan nimittämät kuvernöörit ja toimeenpaneva kanslia, jonka nimitti samaan tapaan kuningas kuvernöörin suosituksesta. Hallintotapa hyödytti etenkin Tripolitanian suuren väestön valtaa kammoksuneita Kyrenaikaa ja Fezzania, mutta siihen suhtauduttiin nuivasti väkirikkaassa Tripolitaniassa. Tripolitania olikin sittemmin maan sisäisten ongelmien kiehumispiste. Vain kaksi kuukautta itsenäisyydestä Tripolitanian kansallinen kongressipuolue hajotettiin ja sen johtaja Bashir Sa'dawi karkotettiin Egyptiin hänen väitettyään viranomaisten väärentäneen äänestystuloksia. Helmikuussa 1952 Tripolissa syttyi mielenosoituksia, jotka poliisi tukahdutti väkivaltaisesti. Mielenosoitukset jatkuivat myöhemmin kuninkaan tehdessä kaikki puolueet käytännössä laittomiksi vain vuoden sisällä itsenäistymisestä. Mielenosoitukset eivät laimentuneet siitä huolimatta, että aluejohtoisesta hallintojärjestelmästä luovuttiin sisäministerin alaisuudessa toimivien hallinnollisten alueiden hyväksi vuonna 1953.


title: Libyan kuningaskunta

text: Sisäiset levottomuudet ja alueiden välinen kilpailu leimasivat Libyan kuningaskunnan koko loppuaikaa. Baathilaisten ja marxilaisten järjestöjen mielenosoitukset tukahdutettiin vuosina 1962, 1964 ja kuuden päivän sodan jälkeen vuonna 1967. Ammattiliitot hajotettiin ja opiskelijoita pidätettiin samaan aikaan, kun nämä ryhmät saivat lisää oikeuksia muualla Pohjois-Afrikassa valtaan nousseiden sosialististen hallitusten mukana. Muualla arabimaailmassa merkittäviksi poliittisiksi tekijöiksi nousivat sankarin maineen saanut Egyptin presidentti Gamal Abdel Nasser ja palestiinalaiset. Libya puolestaan jäi eristyksiin länsimielisen ulkopolitiikkansa takia. Etenkin Nasser kritisoi Libyaa, koska se salli länsimaiset sotilastukikohdat alueellan. Yhdysvallat piti Libyaa strategisena alueena sen kilpailussa Neuvostoliittoa vastaan. Maalla oli 5 000 sotilasta ja lentokoneita alun perin italialaisten rakentamassa Wheelusin lentotukikohdassa aina vuoteen 1970 saakka. Syyskuuhun 1969 mennessä eversti Muammar Gaddafin johtama upseerien salaliitto oli vain yksi monesta ryhmästä, joiden tavoitteena oli kuningaskunnan kaatuminen. Gaddafi ja muut upseerit kaappasivat vallan verettömästi 1. syyskuuta 1969 ja kaksi viikkoa myöhemmin Gaddafista tehtiin hallituksen päämies. Idris I:n oli vallankaappauksen aikana Turkissa. Hän ei aluksi suostunut luopumaan vallasta, mutta hyväksyi sittemmin maanpaon Egyptissä. Ulkovallat pyrkivät pysymään hyvissä väleissä suureksi öljyntuottajaksi nousseen maan kanssa ja tunnustivat uuden hallinnon nopeasti.


title: Libyan kuningaskunta

text: Libyan ainoaksi kuninkaaksi jäänyt Idris I kuoli Kairossa vuonna 1983. Kuninkaan muisto on kuitenkin elänyt Libyassa kuningaskunnan kaatumisenkin jälkeen. Gaddafin kukistuttua Libyan sisällissodassa vuonna 2011 kuningaskunnan kannattajat ovat ehdottaneet kuninkaan nostamista takaisin valtaistuimelleen vähintään väliaikaisesti jakaantuneen maan yhdistämiseksi johtohahmon taakse. Ajatuksen vastustajat ovat kuitenkin pitäneet sitä taantumuksellisena. Libyan nykyinen kruununprinssi Mohammed el-Senussi lähti maanpakoon 1980-luvulla ja on huonosti tunnettu hahmo. Kuningaskunnan kannattajien määrästä ei ole luotettavia tietoja.


title: Libyan kuningaskunta

text: Ennen öljyn löytymistä Libya kuului maailman köyhimpiin valtioihin. Beduiinien karjalaumat olivat hävitetty Italian vallan aikana ja paikalliselle väestölle ei oltu tarjottu juurikaan opiskelumahdollisuuksia, terveydenhoidon ja sosiaalisten palveluiden ohella siirtomaavallan aikana. Vuoden 1954 väestönlaskennan mukaan 83 % väestöstä oli lukutaidottomia ja bruttokansantuote henkilöä kohden oli vain 35 dollaria. Vuonna 1962 bruttokansantuote henkilöä kohden oli kahdeksankertaistunut, mutta edelleen alle 270 dollaria. Maan suurin tulonlähde oli pitkään Britannialle ja Yhdysvalloille vuokratut sotilastukikohdat. Öljystä alettiin saada huomattavia tuloja vasta vuonna 1965. Vielä vuonna 1961 öljytulojen määrä oli vain 3 miljoonaa dollaria, mutta vuoteen 1969 mennessä öljytulojen määrä oli noussut jo 1 175 miljoonaan dollariin. öljytulojen jakamisessa oli omat ongelmansa suurimman osan tuotoista valuessa ulkomaisille öljy-yhtiöille. Samaan aikaan ongelmana oli nopeasti kasvava inflaatio. Monista kuningaskunnan aikana aloitetuista projekteista peräisin olevat hyödyt alkoivat näkyä vasta Gaddafin johtaman vallankumouksen jälkeisellä ajalla.


title: Tommi Muilu

text: Tommi Muilu (s. 19. kesäkuuta 1972) on Hämeen ELY-keskuksen ylijohtaja. Muilu työskentelee ylijohtajan tehtävän ohella myös Hämeen ELY-keskuksen ympäristö ja luonnonvarat -vastuualueen johtajana. Ennen nykyisiä työtehtäviään Muilu työskenteli Hämeen ympäristökeskuksessa diplomi-insinöörin tehtävissä.


title: Münchenin S-Bahn

text: Münchenin S-Bahn () on S-Bahn-paikallisjunajärjestelmä Münchenin kaupungissa Saksassa. S-Bahn avattiin liikenteelle vuonna 1972. Nykyisin järjestelmän pituus on 434 kilometriä, linjoja on kahdeksan ja asemia 150.


title: Inter Club d'Escaldes

text: Inter Club d'Escaldes on jalkapalloseura Escaldes-Engordanyn kunnasta. Seura pelaa Andorran korkeimmalla sarjatasolla Primera Divisióssa, jonne nousi kaudeksi 2017–18.


title: Vice

text: Vice voi tarkoittaa seuraavia:


title: Anthony Scaramucci

text: Anthony Scaramucci (s. 6. tammikuuta 1964 Long Island, New York, Yhdysvallat) on yhdysvaltalainen entinen sijoituspankkiiri. Heinäkuun 21. päivänä 2017 presidentti Donald Trump nimitti hänet Valkoisen talon viestintäjohtajaksi 15. elokuuta alkaen. Lehdistöpäällikkö Sean Spicer erosi vastalauseena Scaramuccin nimitykselle. 31. heinäkuuta, kymmenen päivää nimittämisestä ja kaksi viikkoa ennen kuin työn piti alkaa, Scaramuccin nimitys peruutettiin uuden kansliapäällikön John F. Kellyn esityksestä.


title: Anthony Scaramucci

text: Nimityksensä jälkeen Scaramucci soitti "The New Yorker" -lehden toimittajalle kirosanojen ja alatyylin täyttämän puhelun, jossa hän muun muassa kutsui Valkoisen talon kansliapäällikkö Reince Priebusia ”v***n vainoharhaiseksi skitsofreenikoksi”. Scaramucci sanoi luulleensa puhuvansa toimittajalle luottamuksellisesti ilman siteeraamisen vaaraa, mutta toimittaja kiisti että näin olisi sovittu. Priebus sai lähteä heti haastattelun julkaisun jälkeen perjantaina ja Scaramucci seuraavana maanantaina.


title: Anthony Scaramucci

text: Scaramucci avoitui vuonna 2013 Deidre Ballin kanssa ja heillä on kaksi lasta. Vaimo jätti avioerohakemuksen miehensä nimitystä seuranneella viikolla, koska sanoi inhoavansa Trumpia.


title: Icon for Hire

text: Icon for Hire on yhdysvaltalainen rockyhtye, joka perustettiin Decaturissa, Illinoissa vuonna 2007. Yhtyeen nykyiset jäsenet ovat laulaja Ariel Bloomer ja kitaristi Shawn Jump. He julkaisivat kaksi EP:tä ennen kuin siirtyivät Tooth & Nail Records -levy-yhtiöön. Yhtye on julkaisi levy-yhtiön kautta kaksi ensimmäistä albumia; "Scripted" vuonna 2011 ja "Icon for Hire" vuonna 2013. Kolmas albumi "You Can't Kill Us" julkaistiin itsenäisesti vuonna 2016.


title: Ferdinand Salokangas

text: Väinö Teodor Ferdinand Salokangas (25. lokakuuta 1903 Hyvinkää – 21. toukokuuta 1981) oli suomalainen arkkitehti joka suunnitteli 1950-luvulla useita omintakeisia rakennuksia Rovaniemelle.


title: Ferdinand Salokangas

text: Salokangas valmistui arkkitehdiksi 1931 ja työskenteli vuoteen 1934 Teknillisen korkeakoulun assistenttina sekä apulaisena muun muassa Oiva Kallion, Hilding Ekelundin ja Jalmari Peltosen arkkitehtitoimistoissa, kunnes perusti oman toimiston. Salokangas johti jatkosodan aikana vuosina 1942–1943 talvisodassa pommitettujen Sortavalan ja Käkisalmen kaupunkien jälleenrakentamista. Sodan jälkeen hän työskenteli Rovaniemellä Lapin jälleenrakentamisen johtajana 1945–1948 ja sen jälkeen hänellä oli kaupungissa oma toimisto vuosina 1948–1956. Salokangas suunnitteli Rovaniemelle julkisia rakennuksia sekä kerros- ja omakotitaloja. Varsinkin 1940-luvulla ja 1950-luvun alussa Salokankaan suunnittelemissa taloissa oli omintakeisia koristeaiheita muun muassa portaiden ja parvekkeiden kaiteissa, ikkunaluukuissa ja räystästuissa. Yksi usein esiintynyt koristeaihe oli Salokankaalla metallilevyyn tai puuhun leikattu tähti. Vuodesta 1956 Salokangas oli Helsingin kaupungin apulaisarkkitehtina eläkkeelle jäämiseen asti.


title: Pampisfordin rautatieasema

text: Pampisfordin rautatieasema oli rautatieasema Stour Valley Railwayn varrella Pampisfordissa, Cambridgeshiressä. Se oli käytössä vuosina 1865–1967.


title: Pampisfordin rautatieasema

text: Asema avattiin 1. kesäkuuta 1865 nimellä Abington. Nimi vaihtui vuonna 1875. Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Pampisfordin asema suljettiin samana päivänä.


title: Pampisfordin rautatieasema

text: A11-moottoritien laajennustöiden yhteydessä asema jäi tielinjalle, ja laiturit ja asemarakennukset purettiin. Asemasta ei ole jäljellä mitään merkkejä.


title: Pinocchio (vuoden 1911 elokuva)

text: Pinocchio (myös "Le avventure di Pinocchio", ”Pinokkion seikkailut”) on vuonna 1911 valmistunut italialainen mykkäelokuva. Giulio Antamoron ohjaaman lastenelokuvan päähenkilöä Pinokkiota esittää koomikko Ferdinand Guillaume.


title: Pinocchio (vuoden 1911 elokuva)

text: Puuseppä Gepetto veistää pölkystä nuken, joka joutuu heti mitä erilaisimpiin seikkailuihin. Hän kohtaa Kissan ja Ketun, päättyy valaan vatsaan, esiintyy Mangiafuocon nukketeatterissa, vierailee Lelumaassa ja muuttuu siellä aasiksi. Välillä Pinokkio joutuu intiaanien vangiksi, mutta kanadalaiset ratsupoliisit vapauttavat hänet ja ampuvat tykillä kotiinsa. Lopulta Pinokkio alkaa tehdä ahkerasti töitä ja haltia muuttaa hänet oikeaksi ihmiseksi.


title: Pinocchio (vuoden 1911 elokuva)

text: "Pinocchio" on Carlo Collodin saturomaanin ensimmäinen elokuvasovitus. Sen kuva- ja juoniainekset perustuvat alkuperäisteoksen lisäksi Pinokkio-hahmon ympärille syntyneisiin jäljitelmiin, Paroni von Münchhausenin seikkailuihin sekä eksoottisista maista ja Villistä lännestä kertovaan viihdekirjallisuuteen. Kuvasto on samankaltaista kuin vuonna 1911 ilmestynyt Attilio Mussinon uusi kirjankuvitus, mutta niiden välillä ei liene suoraa yhteyttä.


title: Pinocchio (vuoden 1911 elokuva)

text: Giulio Antamoron ohjaustyö on tuotantoyhtiö Cinesin ensimmäinen ja Dante Alighierin "Jumalaiseen näytelmään" perustuvan "L’Infernon" ohella yksi Italian ensimmäisistä pitkistä elokuvista. Molemmat perustuvat laajalti tunnettuihin ja kansallisesti merkittäviin teksteihin, joiden uskottiin houkuttelevan yleisöä ja lisäävän elokuvan arvostusta taidemuotona. "L'Infernon" tavoin "Pinocchio" edustaa siirtymävaihetta attraktioelokuvasta kohti modernia elokuvakerrontaa. Sen rakenne koostuu vielä vanhaan tapaan erillisistä ”tauluista”, joissa liike tapahtuu kuvan syvyyssuunnassa.


title: Pinocchio (vuoden 1911 elokuva)

text: Tyyliltään opettavaisesta ja moralisoivasta alkuteoksesta poiketen elokuva korostaa tarinan seikkailu- ja komedia-aineksia. Sen koomiikka perustuu pääosaa esittävään Ferdinand Guillaumeen, joka usein Antamoron ohjaamana teki vuosina 1910 ja 1911 Cinesille 135 lyhyttä farssikomediaa. Elokuvan luonne käy ilmi heti alussa, jolloin katsojille esittäytyvä Guillaume tekee voltin takaperin ja muuttuu saman tien pitkänokkaiseksi Pinokkioksi.


title: Pinocchio (vuoden 1911 elokuva)

text: "Pinocchio" oli suuri yleisö- ja arvostelumenestys sekä Italiassa että ulkomailla. Sen tuohon aikaan pitkäksi koettu kesto näyttää kuitenkin aiheuttaneen ongelmia: Britanniassa elokuvasta tehtiin myös lyhennetty versio ja Ranskassa se jaettiin kolmeksi osaksi. Italiassa elokuvaa esitettiin vielä 1920-luvulla ja se on selvästikin vaikuttanut myöhempään Pinokkio-kuvastoon.


title: Pinocchio (vuoden 1911 elokuva)

text: Milanon elokuva-arkistossa säilynyt elokuva on restauroitu Italian kansallisessa elokuva-arkistossa vuonna 1994. Alkuperäisestä 1350 tai sensuuriasiakirjan mukaan 1203 metrin pituudesta on jäljellä 1086 metriä. Elokuva on nähtävissä Italian mykkäelokuvasivustolla.


Salibandyn naisten maailmanmestaruuskilpailut 2017 olivat historian 22. maailmanmestaruuskilpailut ja 11. naisten MM-kisat. Ne järjestettiin Slovakian Bratislavassa 1.–9. joulukuuta 2017.


title: Salibandyn naisten maailmanmestaruuskilpailut 2017

text: Turnauksen voitti Ruotsi kaatamalla tasaisessa finaalissa Suomen maalein 6–5 voittolaukauskilpailun kautta. Pronssiottelussa Sveitsi voitti Tsekin maalein 3–2.


text: Turnauksen arvokkaimman pelaajan tittelin ("ASICS Golden Floorball Shoe MVP Trophy") sai ruotsin Emelie Wibron.


text: Sveitsin Corin Ruttimann sai 40 maalia täyteen MM-tasolla, joka on uusi ennätys.


text: Kisojen lohkojaot arvottiin Bratislavassa naistenpäivänä 8. maalsikuuta 2017.


text: 1. kierros


text: Puolivälierät


text:
Välierät
Pronssiottelu


text:
LoppuotteluEmelie Wibron • Corin Rüttimann • Paulina Hudakova
Moa Tschöp • My Kippilä
Tiltu Siltanen


title: Salibandyn maailmanmestaruuskilpailut 2018

text: Salibandyn miesten maailmanmestaruuskilpailut 2018 järjestettiin Tšekissä 1.–9. joulukuuta 2018. Ne olivat järjestyksessään 12. miesten MM-kilpailut. Turnauksen voitti Suomi, joka voitti loppuottelussa Ruotsin maalein 6–3. Mestaruus oli Suomen neljäs ja toinen peräkkäinen.


text: Karsintoihin oli ilmoittautunut 33 maata, mikä jakaa ennätyksen maiden määrässä vuoden 2016 MM-kilpailujen karsintojen kanssa. Iran osallistui ensimmäistä kertaa IFF:n alaiseen turnaukseen. Karsinnat olivat Kiinan ensimmäiset kansainväliset ottelut.


text: Turnauksen ottelut pelattiin kahdella areenalla, jotka kummatkin sijaitsevat Prahassa. O2 Arenalla pelattiin muun muassa loppuottelu, välierät ja suurin osa alkulohkojen A ja B otteluista. Arena Sparta - Podvinný Mlýnissa pelattiin suurin osa alkulohkojen C ja D peleistä sekä sijoitusotteluista.


text: Pudotuspeleihin selviytyivät kaikki joukkueet lohkoista A ja B siten, että näiden lohkojen kaksi parasta joukkuetta pääsivät suoraan puolivälieriin. Lohkojen A ja B kolmas ja neljäs pääsivät neljännesvälieriin, joissa ne kohtasivat lohkojen D ja C voittajat ja toiseksi sijoittuneet joukkueet. Lohkoissa C ja D kolmanneksi ja neljänneksi sijoittuneet joukkueet pelasivat sijoitusotteluja sijoista 13.–16. Neljännesvälierissä hävinneet joukkueet pelasivat sijoitusottelut keskenään sijoista 9.–12. Puolivälierissä hävinneet joukkueet pelasivat sijoitusottelut sijoista 5.–8.


text: Median edustajat valitsivat kisojen tähdistökentällisen.


text:
Maalivahti: Pascal Meier
Puolustajat: Emil Johansson ja
Keskushyökkääjä: Joonas Pylsy
Laitahyökkääjät: Adam Delong ja Kim Nilsson


text: Kisojen arvokkaimmaksi pelaajaksi valittiin Sveitsin Pascal Meier.


title: Vuoripussipeto

text: Vuoripussipeto ("Neophascogale lorentzi") on pussipetojen heimoon kuuluva pussieläin.


title: Vuoripussipeto

text: Tummanharmaan turkin seassa olevien pitkien, valkoisten karvojen vuoksi lajia kutsutaan myös täpläpussihiireksi. Sillä on lyhyet, vahvat raajat ja kaikissa varpaissaan erittäin pitkät kynnet. Vuoripussipeto kaivaa päivisin ravinnokseen toukkia, matoja ja muita vastaavia saaliseläimiä. Pesänrakkenuksesta ja lisääntymisestä on niukasti tietoa: naaraan pussissa on joskus havaittu neljä poikasta.


title: Giulio Antamoro

text: Giulio Antamoro (1. heinäkuuta 1877 Rooma – 8. joulukuuta 1945 Rooma) oli italialainen elokuvaohjaaja.


title: Giulio Antamoro

text: Aatelisperheeseen syntynyt Antamoro aloitti vuonna 1910 Cinesillä, jossa hän ohjasi Tontolini-komedioita, melodraamoja sekä aikanaan suosittuja psykologisia tutkielmia kuten "Avvenire in agguato" (1915). Hänen tunnetuin ohjaustyönsä on uskonnollinen suurelokuva "Christus" (1916), jota katolinen kirkko levitti myös sotaa käyvässä Saksassa. Vuonna 1926 häneltä tilattiin epäonnistunut "Frate Francesco". Vuodesta 1929 lähtien Antamoro työskenteli jonkin aikaa Saksassa. Hänen viimeinen elokuvansa oli "L’Angelo bianco" vuonna 1943.


title: Luettelo diplomaattisista edustustoista Sveitsissä

text: Tämä on luettelo diplomaattisista edustustoista Sveitsissä.


text: Tällä hetkellä pääkaupungissa Bernissä on 90 suurlähetystöä, kun taas Genevessä, jossa sijaitsee Yhdistyneiden kansakuntien Euroopan päämaja, on 33 lähetystöä, jotka ovat akkreditoituja Sveitsiin suurlähetystöinä. Useissa muissa maissa on Sveitsin akkreditoituja suurlähettiläitä Joidenkin maiden suurlähettiläät ovat akkreditoitu muista maista lähinnä Pariisista, Berliinistä ja Brysselistä.


title: Wolfgang

text: Wolfgang on saksalainen miehen etunimi. Nimi on alkujaan muodostettu muinaissaksan sanoista "wolf", joka merkitsee sutta, ja "gang", joka merkitsee kulkemista, muinaisina aikoina varsinkin käymistä taisteluun.


title: Wolfgang

text: Keskiajalla nimen teki suosituksi Pyhä Wolfgang, pyhimykseksi julistettu Einsiedelnin luostarin munkki, joka vuonna 971 lähti käännyttämään unkarilaisia kristinuskoon ja joka myöhemmin tuli myös Regensburgin piispaksi. Saksankielisissä maissa nimi on kuitenkin pysynyt suosittuna nykyaikaan saakka lähinnä sen vuoksi, koska se on ollut muutamilla huomattavilla kulttuurielämän vaikuttajilla, joista tunnetuimpia ovat olleet säveltäjä Wolfgang Amadeus Mozart, mutta myös kirjailija Johann Wolfgang von Goethe. Saksassa Wolfgang on nykyisinkin yksi suosituimmista miehen etunimistä.


title: Wolfgang

text: Suomessa nimi Wolfgang on jäänyt harvinaiseksi. Almanakoissa se on esiintynyt vain muutamana vuotena 1700-luvulla: ensin 1705–1706 31. lokakuuta, Pyhän Wolfgangin muistopäivänä, sekä myöhemmin vuosina 1791–1796 15. elokuuta. Nykyään sitä tai mitään sen muunnelmaakaan ole sen enempää suomen- kuin ruotsinkielisessäkään kalenterissa. Väestörekisterikeskuksen tietojen mukaan se on 1900-luvun alusta heinäkuuhun 2017 mennessä annettu 531 henkilölle.


title: Udeme Ekpeyong

text: Udeme Ekpeyong (s. 28. maaliskuuta 1973) on aktiiviuransa päättänyt nigerialainen pikajuoksija. Hän oli mukana vuoden 1995 MM-kisoista pronssia voittaneessa Nigerian pitkän viestin joukkueessa. Ennätyksekseen Ekpeyong juoksi 400 metrillä ajan 45,26 vuonna 1994.


title: Heijarinkivi

text: Heijarinkivi on Virolahden kirkonkylässä noin 650 metriä Virolahden kirkosta luoteeseen sijaitseva vuoden 1721 Uudenkaupungin rauhan rajakivi.


title: Heijarinkivi

text: Kivi on korkeudeltaan kolme metriä ja pituudeltaan kuusi metriä. Kivin koillissivulla on venäläisten tekemä hakkausmerkintä jossa on vuosiluku 1722. Ruotsalaisia hakkausmerkintöjä kivessä ei ole.


title: Heijarinkivi

text: Uudenkaupungin rauhan rajankäynnistä on Virolahdella säilynyt Heijarinkiven lisäksi yhdeksän muuta rajakiveä : Hurppu, Itäkivi, Everstienkivi, Kirkkotien kivi, Alapihlajan kivi, Sahantauksen kivi, Lepkankaan kivi, Kallionpellon kivi ja Käyhkäntien kivi.


title: Dartmouthin rautatieasema

text: Dartmouthin rautatieasema oli rautatieasema Devonin Dartmouthissa, Dartjoen rannalla. Se oli käytössä vuosina 1864–1972. Asemalta ei sen yli satavuotisen historian aikana lähtenyt yhtään junaa, eikä sinne asti edes rakennettu kiskoja. Sen sijaan asemalta liikennöivät Dartmouthin matkustajalautat, jotka veivät matkustajia joen toiselle puolelle Kingswearin rautatieasemalle.


title: Dartmouthin rautatieasema

text: Dartmouth oli 1850-luvulla tärkeä satamakaupunki, ja niinpä tuolloin tehtiin useita toteutumatta jääneitä suunnitelmia rautatien rakentamiseksi sinne. Yksi radan rakentamista suunnitelleista yhtiöistä oli South Devon Railway, jonka rata kulki Newton Abbotista Torreen lähellä Torquayta. Yhtiön rahat loppuivat kuitenkin kesken, eikä sillä ollut varaa jatkaa rataa Dartmouthiin asti. Ratayhteyttä rakentamaan perustettiin uusi yhtiö, Dartmouth and Torabay Railway, jonka tavoitteena oli jatkaa South Devon Railwayn rataa Dartmouthiin asti. Dartjoen yli vievän sillan rakentaminen osoittautui kuitenkin vaikeaksi ja kalliiksi. Niinpä yhtiö päätti sen sijaan tehdä joen vastarannalla olleesta Kingswearin asemasta linjan pääteaseman, josta matkustajat pääsisivät Dartmouthiin joen ylittävillä höyrylautoilla.


title: Dartmouthin rautatieasema

text: Rautatie Torresta Paigntoniin avautui 2. elokuuta 1859. Radan jatke Brixham Roadin asemalle avautui lähes kaksi vuotta myöhemmin, ja yhteys Kingsweariin valmistui 16. elokuuta 1864. Samana päivänä Kingswearin kanssa avattiin myös Dartmouthin asema. Puinen asemarakennus oli yksikerroksinen, kadun puolella oli katos ja asemalta laiturille johti katettu kävelyväylä. Laituri oli kelluva, jotta lautat pystyivät käyttämään sitä kaikissa vuoroveden vaiheissa. Dartmouthin asemamestari sai enemmän palkkaa kuin Kingswearin asemamestari, sillä Dartmouthin asema oli tärkeä kauttakulkuväylä HMS "Britannialle", josta myöhemmin tuli Britannian laivaston upseerikoulu Britannia Royal Naval College.


title: Dartmouthin rautatieasema

text: Dartmouth and Torbay Railway yhdistettiin South Devon Railwayhin tammikuussa 1872, ja vuonna 1882 South Devon Railwaysta ja sen radasta Newton Abbotista Kingsweariin tuli osa Great Western Railway -yhtiötä. Tällöin linjalla kulki jo säännöllisiä pikajunavuoroja Lontoon Paddingtonin asemalle. Torbayta ympäröivää aluetta mainostettiin turistikohteena, ja kesäisin linjalla kulki paljon ylimääräisiä junavuoroja. Vuonna 1892 alun perin leveäraiteiseksi rakennettu Kingswearin rata muutettiin normaalilevyiseksi.


title: Dartmouthin rautatieasema

text: Dartmouthista Kingsweariin kulkevia lauttoja liikennöi asemien avaamisesta lähtien ulkopuolinen yhtiö franchise-tyyppisellä sopimuksella. Tämä jatkui aina vuoteen 1901, jolloin Great Western Railway alkoi liikennöidä lauttavuoroja itse.


title: Dartmouthin rautatieasema

text: Ensimmäisen ja toisen maailmansodan aikana matkustajaliikenne linjalla keskeytyi. Linjalla riitti siitä huolimatta liikennettä, sillä Dartmouthissa oli laivastotukikohta, jonne kuljetettiin sotilaita ja rahtia rautateitse. Toisen maailmansodan jälkeen matkustajaliikenne palautui ennalleen. Vuonna 1948 rata Dartmouthin ja Kingswearin asemat mukaan lukien sekä niiden välillä liikennöivät lautat siirtyivät osaksi British Railwaysin läntistä aluetta.


title: Dartmouthin rautatieasema

text: 1960-luvulla rautateiden matkustajamäärät Britanniassa alkoivat laskea, sillä monet siirtyivät maantieliikenteeseen. Vuoden 1963 Beechingin leikkauksissa Dartmouthin asemaa ehdotettiin suljettavaksi, vaikkakin itse rautatie Kingsweariin aiottiin pitää auki. Päätös Paigntonin ja Kingswearin välisen radan sulkemisesta tehtiin kuitenkin jo vuonna 1968. Vuoteen 1071 mennessä Kingsweariin liikennöi enää ainoastaan 12 junavuoroa päivässä kesän lomalaisia kuljettaneita junia lukuun ottamatta. Lauttayhteys Dartmouthiin sen sijaan oli vilkkaampi, sillä se oli myös paikallisten käytössä.


title: Dartmouthin rautatieasema

text: Sulku-uhan vuoksi muodostettiin radan tukijoiden ryhmä, joka otti käyttöönsä nimen Dart Valley Light Railway (DVLR). Se alkoi neuvotella British Railwaysin kanssa linjan ostosta aikomuksenaan tehdä siitä museorautatie. DVLR sai lopulta ostettua linjan 30. joulukuuta 1972. British Railways oli kuitenkin ehtinyt sulkea Dartmouthin aseman 28. lokakuuta vuoden 1972 kesäaikataulun poistuttua käytöstä. Museoliikenne linjalla alkoi seuraavan vuoden kesäaikataulun astuessa voimaan. DVLR vaihtoi 1990-luvulla nimensä Paignton and Dartmouth Steam Railwayksi ja myöhemmin Dartmouth Steam Railwayksi.


title: Dartmouthin rautatieasema

text: Dartmouth Steam Railway vastaa nykyään lauttaliikenteestä Kingswearin ja Dartmouthin välillä. Dartmouthin asemaa ei ole avattu uudelleen, mutta se on entisöity ja maalattu Great Western Railwayn väreihin. Se on käytössä ravintolana.


title: Kunle Adejuyigbe

text: Kunle Adejuyigbe (s. 8. elokuuta 1977) on aktiiviuransa päättänyt nigerialainen pikajuoksija. Hän oli mukana vuoden 1995 MM-kisoista pronssia voittaneessa Nigerian pitkän viestin joukkueessa. Ennätyksekseen Adejuyigbe juoksi 400 metrillä ajan 48,05 vuonna 1994.


title: Itäkivi

text: Itäkivi on Virolahden kirkonkylässä noin 650 metriä Virolahden kirkosta pohjoiseen sijaitseva vuoden 1721 Uudenkaupungin rauhan rajakivi.


title: Itäkivi

text: Kivi on korkeudeltaan 2,5 metriä ja pituudeltaan kuusi metriä. Kiven eteläsivulla on venäläisten tekemä hakkausmerkintä jossa on risti ja vuosiluku 1723. Ruotsalainen hakkausmerkintä kruunu ja F-kirjain on kiven länsisivulla.


title: Itäkivi

text: Uudenkaupungin rauhan rajankäynnistä on Virolahdella säilynyt Itäkiven lisäksi yhdeksän muuta rajakiveä : Hurppu, Heijarinkivi, Everstienkivi, Kirkkotien kivi, Alapihlajan kivi, Sahantauksen kivi, Lepkankaan kivi, Kallionpellon kivi ja Käyhkäntien kivi.


title: Simon Kemboi

text: Simon Kemboi (s. 1. maaliskuuta 1967) on aktiiviuransa päättänyt kenialainen pika- ja keskimatkojen juoksija. Hän oli mukana vuoden 1993 MM-kisoista hopeaa voittaneessa Kenian pitkän viestin joukkueessa. Ennätyksikseen Kemboi juoksi 400 metrillä ajan 44,94 vuonna 1993 ja 800 metrillä ajan 1:47,03 vuonna 1998.


title: Abednego Matilu

text: Abednego Matilu (s. 21. marraskuuta 1968) on aktiiviuransa päättänyt kenialainen pikajuoksija. Hän oli mukana vuoden 1993 MM-kisoista hopeaa voittaneessa Kenian pitkän viestin joukkueessa. Ennätyksekseen Matilu juoksi 400 metrillä ajan 44,97 vuonna 1995.


title: Kirkkotien kivi

text: Kirkkotien kivi on Virolahden kirkonkylään pohjoisesta tulevan tien länsipuolella Härmänkankaalla sijaitseva vuoden 1721 Uudenkaupungin rauhan rajakivi.


title: Kirkkotien kivi

text: Kilvellä merkityssä suuressa maakivessä on Uudenkaupungin rauhan rajankäyntiin liittyviä hakkausmerkintöjä.


title: Kirkkotien kivi

text: Uudenkaupungin rauhan rajankäynnistä on Virolahdella säilynyt Kirkkotien kiven lisäksi yhdeksän muuta rajakiveä : Hurppu, Heijarinkivi, Everstienkivi, Itäkivi, Alapihlajan kivi, Sahantauksen kivi, Lepkankaan kivi, Kallionpellon kivi ja Käyhkäntien kivi.


title: Kennedy Ochieng

text: Kennedy Ochieng (s. 30. joulukuuta 1971) on aktiiviuransa päättänyt kenialainen pikajuoksija. Hän oli mukana vuoden 1993 MM-kisoista hopeaa voittaneessa Kenian pitkän viestin joukkueessa. Ennätyksikseen Kennedy juoksi 300 metrillä ajan 33,43 vuonna 2000 ja 400 metrillä ajan 44,77 vuonna 1999.


title: Wilfred Kirochi

text: Wilfred Oanda Kirochi (s. 12. joulukuuta 1969) on aktiiviuransa päättänyt kenialainen keskimatkojen juoksija. Hän saavutti vuoden 1991 MM-kisoista hopeaa 1 500 metrin juoksusta. Ennätyksikseen Kirochi juoksi 1 500 metrillä ajan 3:32,49 vuonna 1992 ja maililla ajan 3:49,77 vuonna 1991.


Yhdistyneiden kansakuntien operaatio Sierra Leonessa ("United Nations Mission in Sierra Leone", "UNAMSIL") oli YK:n rauhanturvaoperaatio Sierra Leonessa. Se toimi 2000–2005 turvaamassa Lomén rauhansopimuksen toteutumista. Rauhansopimus tehtiin Sierra Leonen sisällissodan jälkeen RUF-kapinallisten ja hallituksen välille. YK:n operaatiota UNAMSIL:n jälkeen jatkoi Yhdistyneiden kansakuntien toimisto Sierra Leonessa.


title: Yhdistyneiden kansakuntien operaatio Sierra Leonessa

text: Sierra Leonen sisällissota alkoi maaliskuussa 1991, kun RUF käynnisti maan itäosissa sotatoimet hallitusta vastaan. Sierra Leonen asevoimat pyrkivät aluksi ECOMOG-joukkojen kanssa tukahduttaa kapinan, mutta asevoimat lopulta kaatoi hallituksen itse. Vallanvaihdosta huolimatta RUF jatkoi hyökkäyksiään, ja helmikuussa 1995 YK:n pääsihteeri nimitti etiopialaisen Berhanu Dinkan erikoislähettilääksi neuvottelemaan rauhasta.


text: Dinkan avustuksella Sierra Leonen hallitus ja RUF solmivat marraskuussa 1996 Abidjanin rauhansopimuksen. Se kaatui kuitenkin toukokuussa 1997 uuteen sotilasvallankaappaukseen. Länsi-Afrikan talousyhteisön viiden komitea ja sotilasjunttaa edustanut delegaatio sopivat lokakuussa tulitauosta, jota ECOMOG ja YK:n sotilastarkkailijat valvoisivat.


text: YK:n turvallisuusneuvosto perusti kesäkuussa 1998 kuuden kuukauden mandaatilla toimineen UNOMSIL-tarkkailuoperaation. Operaation johtoon asetettiin ugandalainen Francis Okelo.